qundao/data-zh-poetry huggingface dataset:
答天童新和尚
作者：释重显
朝代：宋

中峰深且寒，攲接海边岛。松凋不死枝，花坼未萌草。飞瀑吼蛟宫，幽径分鸟道。伊余空寂徒，浮光寄枯槁。冥游天地间，谁兮可寻讨。孤立云霞外，谁兮可长保。兹来仁者来，还称太白老。荷策扣岩扃，重席展怀抱。示我商颂清，休誇郢歌好。报投惭抒辞，难以论嘉藻。
答天童新和尚
作者：释重显
朝代：宋

中峰深且寒，欹接海边岛。
松凋不死枝，花坼未萌草。
飞瀑吼蛟宫，幽径分鸟道。
伊余空寂徒，浮光寄枯槁。
冥游天地间，谁兮可寻讨。
孤立云霞外，谁兮可长保。
兹来仁者来，还称太白老。
荷策扣岩扃，重席展怀抱。
示我商颂清，休夸郢歌好。
报投惭抒辞，难以论嘉藻。
答当生不生
作者：释重显
朝代：宋
体裁：五言绝句

咄咄休强名，刍狗亦为累。寂寥金粟身，曾未求诸己。
答忠禅者
作者：释重显
朝代：宋
体裁：七言绝句

一字七字三五字，万象穷来不为据。夜深月白下沧溟，搜得骊珠有多许。
经古堰偶作
作者：释重显
朝代：宋
体裁：五言绝句

出城四十里，古堰若天外。飞棹清浅中，孤影自相对。
自诲
作者：释重显
朝代：宋
体裁：古风

麟龙不为瑞，草木生光辉。三尺一丈六，且同携手归。惭尔惩世师，巍巍何巍巍。
苦热中怀寄永固山主
作者：释重显
朝代：宋

火云高下影相连，几欲披寻恨不前。无限清风无处问，只应迟步绕林泉。
苦热中怀寄永固山主
作者：释重显
朝代：宋

火云高下影相连，几欲披寻恨不前。
无限清风无处问，只应迟步遶林泉。
观泉送演禅者
作者：释重显
朝代：宋

云根漱野泉，照空复照月。冷声曾未消，飞澜似相别。岩近生风雷，天遥新冰雪。演禅乘与知不知，源流依依共澄洁。
观泉送演禅者
作者：释重显
朝代：宋

云根漱野泉，照空復照月。
冷声曾未消，飞澜似相别。
岩近生风雷，天遥新冰雪。
演禅乘与知不知，源流依依共澄洁。
访俞秀才
作者：释重显
朝代：宋

万叠云山未得归，寂寥心许老卢知。江城雨雪书名纸，不谒鸿儒更谒谁。
访俞秀才
作者：释重显
朝代：宋

万迭云山未得归，寂寥心许老卢知。
江城雨雪书名纸，不谒鸿儒更谒谁。
谢张太保见访
作者：释重显
朝代：宋
体裁：七言绝句

老病还同叶半凋，经旬门掩夜萧萧。海城都护曾垂访，一片清风慰寂寥。
谢郎给事送建茗
作者：释重显
朝代：宋

陆羽仙经不易夸，诗家珍重寄禅家。
松根石上春光裏，瀑水烹来斗百花。
谢郎给事送建茗
作者：释重显
朝代：宋

陆羽仙经不易誇，诗家珍重寄禅家。松根石上春光里，瀑水烹来斗百花。
谢鲍学士惠腊茶
作者：释重显
朝代：宋

丛卉乘春独让灵，建溪从此振嘉声。使君分赐深深意，曾涤禅曹万虑清。
谢鲍学士惠腊茶
作者：释重显
朝代：宋

丛卉乘春独让灵，建溪从此振家声。
使君分赐深深意，曾涤禅曹万虑清。
赋冲云鹞送僧
作者：释重显
朝代：宋
体裁：七言绝句

侧翼雄飞天势阔，电闪星流太轻脱。南北东西相对看，千里万里阿喇喇。
赋瑞雪送穆大师
作者：释重显
朝代：宋

五六皆名出，飘花独见稀。
若教同一色，还似负羣机。
玉马犹空说，铜驼转更非。
争如千万里，相对共依依。
赋瑞雪送穆大师
作者：释重显
朝代：宋

五六皆名出，飘花独见稀。若教同一色，还似负群机。玉马犹空说，铜驼转更非。争如千万里，相对共依依。
赋病鹤送奉伦禅者
作者：释重显
朝代：宋
体裁：五言绝句

欲飞飞未得，冷泊杉松枝。如何垂天云，远远同一涯。
赠别太臻禅者
作者：释重显
朝代：宋
体裁：古风

武陵山水何秘邃，元化功兮不容易。坛曾善卷韬龙光，洞亦桃花副麟趾。仍思昔日吾祖浩浩提纲宗，消息旷断寰宇空。又闻高大舜让公器，祥瑞却生芦苇丛。人由境兮冥道德，境有人兮分玉石。臻禅本自偃殊方，忽向其中诞孤迹。迢迢海甸来寻我，一十二年同冷坐。羽翼抟风今是时，拂尽天云乃飞过。
赠琴僧
作者：释重显
朝代：宋

太古清音发指端，月当松顶夜堂寒。悲风流水多呜咽，不听希声不用弹。
赠琴僧
作者：释重显
朝代：宋

太古清音发指端，月当松顶夜堂寒。
悲风流水多呜咽，不聼希声不用弹。
赴翠峰请别灵隐禅师
作者：释重显
朝代：宋
体裁：七言绝句

临行情绪懒开言，提唱宗乘亦是闲。珍重导师并海众，不胜依恋向灵山。
辞于秘丞
作者：释重显
朝代：宋
体裁：七言律诗

永夜潜思槁木身，蓬仙门馆渐经旬。虽干清政为高客，争奈白云无主人。岩泻瀑泉机未息，雨零寒叶梦犹频。此时贤宰容归去，古像焚檀祝有因。
迷悟相返
作者：释重显
朝代：宋

霏霏梅雨洒危层，五月山房冷似冰。莫谓乾坤乖大信，未明心地是炎蒸。
送中座主入广
作者：释重显
朝代：宋
体裁：七言绝句

舶主船中寄惠持，云霞无迹共依依。海山见说多嘉赏，莫便因循忘却归。
送久禅德归兰亭
作者：释重显
朝代：宋

右军墨池月，照我复照谁。千里忽相到，中峰多病师。
送久禅德归兰亭
作者：释重显
朝代：宋

右军墨池月，照我復照谁。
千里忽相到，中峰多病师。
送云禅德
作者：释重显
朝代：宋
体裁：古风

古之送人，言作怀宝。我惭老病，困乏辞藻。熊岭迢迢兮曾立夜雪，谢池依依兮笑生春草。头角麟龙安可论，清风步步应相讨。
送亲禅者
作者：释重显
朝代：宋

万木带秋声，古今念暌别。
我有赠行意，临行为君说。
重岩休滞云，远水且观月。
生生知不知，天风助清彻。
送亲禅者
作者：释重显
朝代：宋

万木带秋声，古今念睽别。我有赠行意，临行为君说。重岩休滞云，远水且观月。生生知不知，天风助清彻。
送从吉禅者
作者：释重显
朝代：宋

君不见行路难，亦容易，握草为金不为贵。难曾平地涌波澜，易复到处列祥瑞。堪笑堪悲能几几，天上人间立高轨。兄弟十字越参星，一义同心淡秋水。因忆韶阳古风骨，石火雷光迟出没。隔身之句是程途，扣门之问非窠窟。殷勤报君君记取，方外周游看爪距。虎狼丛不遇知音，剔起眉毛便归去。
送从吉禅者
作者：释重显
朝代：宋

君不见行路难，亦容易，握草为金不为贵。
难曾平地涌波澜，易復到处列祥瑞。
堪笑堪悲能几几，天上人间立高轨。
兄弟十字越参星，一义同心淡秋水。
因忆韶阳古风骨，石火雷光迟出没。
隔身之句是程途，扣门之问非窠窟。
殷勤报君君记取，方外周游看爪距。
虎狼丛不遇知音，剔起眉毛便归去。
送仲卿禅德
作者：释重显
朝代：宋
体裁：四言诗

高兮竺卿，秋水虚明。夫何之象，堪云指程。知吾不知，笑伽耶城。
送侃禅者之丹丘
作者：释重显
朝代：宋
体裁：古风

石桥多古迹，路崄少人过。如同白日闲，冷拂青苔坐。寒老若相逢，为吾略嘲破。
送俞居士归蜀
作者：释重显
朝代：宋
体裁：七言绝句

何处深栖役梦频，青城抛却数溪云。如今老大归难得，祇写情怀远送君。
送倧禅者
作者：释重显
朝代：宋

涪江怒激鲸鳌宅，岌岌三山大倾侧。冥数俄然一个来，步武群方作禅客。振声谓我分纲宗，今兮古兮何匆匆。令吾强为抉辞句，句句字字凛凛生狂风。拂散四七单传之落叶，扫荡二三直指之流蓬。似带微芒，敢未剿绝。寒木在握兮全机可笑，秋水横按兮半提可灭。使八极顶目者不自争衡，见斯人兮驾御昂蘖。
送倧禅者
作者：释重显
朝代：宋

涪江怒激鲸鳌宅，岌岌三山大倾侧。
冥数俄然一箇来，步武羣方作禅客。
振声谓我分纲宗，今兮古兮何忩忩。
令吾强为抉辞句，句句字字凛凛生狂风。
拂散四七单传之落叶，扫荡二三直指之流蓬。
似带微芒，敢未剿绝。
寒木在握兮全机可笑，秋水横按兮半提可灭。
使八极顶目者不自争衡，见斯人兮驾御昂枿。
送偶能禅者
作者：释重显
朝代：宋

湖绕严城列象宽，万家台榭水光寒。片帆隐隐生遥极，谁问曹溪意转难。
送僧
作者：释重显
朝代：宋
体裁：七言绝句

七尺岩藤握便行，旧山归去几多程。相逢忽问迢迢意，应发春雷动地声。
送僧
作者：释重显
朝代：宋

乘兴飞帆别翠峰，水光春静冷涵空。到人若问曹溪意，祇报卢能在下风。禅石飞流溅碧莎，利生还喜下云坡。途中若立三千客，剔起眉毛不在多。栴檀林里振金毛，四顾清风拂几遭。曾许全威作云雨，不知何处是尘劳。云衣轻拂下层峦，松桧生风触袖寒。谁问亲游乳峰意，百千年后与谁看。
送僧
作者：释重显
朝代：宋

五色祥麟白月轮，乘时应不念离羣。
松根石上未归日，谁看暮山飞断云。
送僧
作者：释重显
朝代：宋

五色祥麟白月轮，乘时应不念离群。松根石上未归日，谁看暮山飞断云。
送僧
作者：释重显
朝代：宋

凉飈新叶坠岩阴，禅起高秋别翠岑。
孤月冷光清有兴，断云闲影合无心。
瓶分吴浪情何极，钵化膺门道更深。
好是却迴旧房日，倚栏同看橘铺金。
送僧
作者：释重显
朝代：宋

凉飙新叶坠岩阴，禅起高秋别翠岑。孤月冷光清有兴，断云闲影合无心。瓶分吴浪情何极，钵化膺门道更深。好是却回旧房日，倚栏同看橘铺金。
送僧
作者：释重显
朝代：宋
体裁：五言绝句

千峰雨雪时，别我情何极。不知天地间，更有谁相识。
送僧
作者：释重显
朝代：宋
体裁：古风

古藤枝，寒索索。方倚靠，又拈却。海阔天遥非等闲，风前曾共孤云约。
送僧
作者：释重显
朝代：宋

古路枝分列洲渚，纲兮领兮若为举。病眼方开忽送人，落花惊断山禽语。亲禅客，亲禅客，行复行，独步坤维消此情。
送僧
作者：释重显
朝代：宋

古路枝分列洲渚，纲兮领兮若为举。
病眼方开忽送人，落花惊断山禽语。
亲禅客，亲禅客，行復行，独步坤维消此情。
送僧
作者：释重显
朝代：宋

吴山碧，楚江碧，吴楚悠悠兴何极。一寻寒木自为邻，三事秋云更谁识。乾坤不是无知己，玉石休云辨真伪。待时沽誉漫沦生，晦迹韬光亦何意。春风急，春风急，八骏奔驰追不及。南北东西把定时，为君直上孤峰立。
送僧
作者：释重显
朝代：宋

吴山碧，楚江碧，吴楚悠悠兴何极。
一寻寒木自为邻，三事秋云更谁识。
干坤不是无知已，玉石休云辨真僞。
待时沽誉漫沦生，晦迹韬光亦何意。
春风急，春风急，八骏奔驰追不及。
南北东西把定时，为君直上孤峰立。
送僧
作者：释重显
朝代：宋

岩房高下折寒梅，极目寥寥雁影回。
相别相逢竟何事，一声江上发春雷。
送僧
作者：释重显
朝代：宋

岩房高下拆寒梅，极目寥寥雁影回。相别相逢竟何事，一声江上发春雷。
送僧
作者：释重显
朝代：宋

岩泉高锁黄金宅，衲卷秋云古标格。
离歌谁赠欲行人，偏界同为一宿客。
春色依依日杲杲，南北东西好看好。
闹市拶笑娇尸迦，草头青点俱胝老。
呵呵呵，人间天上不知他。
粝竭节有顶门眼，归去清风拂薜萝。
送僧
作者：释重显
朝代：宋

岩泉高锁黄金宅，衲卷秋云古标格。离歌谁赠欲行人，遍界同为一宿客。春色依依日杲杲，南北东西好看好。闹市拶笑娇尸迦，草头青点俱胝老。呵呵呵，人间天上不知他。粝竭节有顶门眼，归去清风拂薜萝。
送僧
作者：释重显
朝代：宋

帆挂澄江雨霁时，绿铺春岸草离离。定乾坤句轻相送，逢著知音举向伊。
送僧
作者：释重显
朝代：宋

帆挂澄江雨霁时，绿铺春岸草离离。
定干坤句轻相送，逢着知音举向伊。
送僧
作者：释重显
朝代：宋
体裁：古风

春云情既高，片段飞虚碧。去留机未消，今古望还积。澄澄天影回，杳杳地形直。别夜共相思，谁栖此泉石。
送僧
作者：释重显
朝代：宋

春风？？花正飞，红霞碧霭笼高低。越山日暮少林客，应听子规深夜啼。
送僧
作者：释重显
朝代：宋
体裁：七言绝句

春风��花正飞，红霞碧霭笼高低。越山日暮少林客，应听子规深夜啼。
送僧
作者：释重显
朝代：宋

春风𩖼𩖼花正飞，红霞碧霭笼高低。
越山日暮少林客，应聼子规深夜啼。
送僧
作者：释重显
朝代：宋
体裁：五言绝句

松风清未休，水月淡相对。去来非等闲，必许孤云会。
送僧
作者：释重显
朝代：宋
体裁：七言绝句

极目春光水照空，岸莎汀草碧茸茸。三千里外生灵望，独倚寒藤振祖风。
送僧
作者：释重显
朝代：宋

澄江依棹碧光流，风冷蒹葭雨乍收。
别夜新吟许谁约，白苹汀上月陵秋。
送僧
作者：释重显
朝代：宋

澄江依棹碧光流，风冷蒹葭雨乍收。别夜新吟许谁约，白蘋汀上月陵秋。
送僧
作者：释重显
朝代：宋

灵残春岛路迢迢，水静云开见碧霄。
别后谁同此深意，祇应孤月共寥寥。
送僧
作者：释重显
朝代：宋
体裁：五言律诗

知方流古意，云树别诸邻。月不澄微水，山应立是尘。静空孤鹗远，高柳一蝉新。欲究劳生问，归思莫厌频。
送僧
作者：释重显
朝代：宋

红芍药边方舞蝶，碧梧桐里正啼莺。离亭不折依依柳，况有春山送又迎。祖域高亲日未央，家林归去意何长。旧交不识初相见，曾振沧溟夺夜光。
送僧
作者：释重显
朝代：宋
体裁：七言绝句

虎角深藏不待时，全机曾许雪林知。如今百越拈来也，草偃风行是信旗。
送僧
作者：释重显
朝代：宋
体裁：七言绝句

路岐长草带青青，云片相兼野思生。多谢春风莫吹散，等闲为盖赠君行。
送僧
作者：释重显
朝代：宋

雪残春岛路迢迢，水静云开见碧霄。别后谁同此深意，祇应孤月共寥寥。
送僧·其一
作者：释重显
朝代：宋
体裁：七言绝句

乘兴飞帆别翠峰，水光春静冷涵空。到人若问曹溪意，祇报卢能在下风。
送僧·其一
作者：释重显
朝代：宋

红芍药边方舞蝶，碧梧桐裏正啼莺。
离亭不折依依柳，况有春山送又迎。
送僧·其一
作者：释重显
朝代：宋

红芍药边方舞蝶，碧梧桐里正啼莺。离亭不折依依柳，况有春山送又迎。
送僧·其三
作者：释重显
朝代：宋

栴檀林裏振金毛，四顾清风拂几遭。
曾许全威作云雨，不知何处是尘劳。
送僧·其三
作者：释重显
朝代：宋

栴檀林里振金毛，四顾清风拂几遭。曾许全威作云雨，不知何处是尘劳。
送僧·其二
作者：释重显
朝代：宋
体裁：七言绝句

祖域高亲日未央，家林归去意何长。旧交不识初相见，曾振沧溟夺夜光。
送僧·其二
作者：释重显
朝代：宋
体裁：七言绝句

禅石飞流溅碧莎，利生还喜下云坡。途中若立三千客，剔起眉毛不在多。
送僧·其四
作者：释重显
朝代：宋
体裁：七言绝句

云衣轻拂下层峦，松桧生风触袖寒。谁问亲游乳峰意，百千年后与谁看。
送僧之婺城
作者：释重显
朝代：宋

孤云徒自类行踪，高指金华思不穷。日暮轻帆映秋色，沙禽啼断一江风。婺溪烟景称生涯，轻泛兰舟意未赊。八咏清风好相继，碧云流水是诗家。
送僧之婺城·其一
作者：释重显
朝代：宋
体裁：七言绝句

孤云徒自类行踪，高指金华思不穷。日暮轻帆映秋色，沙禽啼断一江风。
送僧之婺城·其二
作者：释重显
朝代：宋

婺溪烟景称生涯，轻泛兰舟意未賖。
八咏清风好相继，碧云流水是诗家。
送僧之婺城·其二
作者：释重显
朝代：宋

婺溪烟景称生涯，轻泛兰舟意未赊。八咏清风好相继，碧云流水是诗家。
送僧之永嘉
作者：释重显
朝代：宋
体裁：七言绝句

故国不是阻天涯，花木光中见独归。蜃水鄞江人莫问，月分春浪冷依依。
送僧之金华兼简周屯田
作者：释重显
朝代：宋
体裁：七言绝句

瘦藤轻屦藓衣并，路过危峰截杳冥。若到金华拂云雾，不应容易见文星。
送僧之金陵
作者：释重显
朝代：宋

胜游生末迹，杳自狎时羣。
卷衲消寒木，扬帆寄断云。
曙瓶花外汲，午磬浪边闻。
别后石城月，依依远共分。
送僧之金陵
作者：释重显
朝代：宋

胜游生末迹，杳自狎时群。卷衲消寒木，扬帆寄断云。曙瓶花外汲，午磬浪边闻。别后石城月，依依远共分。
送僧入城
作者：释重显
朝代：宋

云笼碧嶂月笼台，此去城中早晚回。不为佛光谒韩愈，问君何事出山来。
送僧入城
作者：释重显
朝代：宋

云笼碧嶂月笼台，此去城中早晚迴。
不为佛光谒韩愈，问君何事出山来。
送僧归天童
作者：释重显
朝代：宋
体裁：五言绝句

峨峨太白峰，倚翠列霄岸。羡君乘兴归，凭栏与谁看。
送僧归永嘉
作者：释重显
朝代：宋
体裁：七言绝句

韶石曾披此性灵，三年孤与急流争。永嘉旧隐今归去，堪听海涛中夜声。
送僧归闽
作者：释重显
朝代：宋
体裁：七言绝句

雪老当年曾入岭，真禅今日又思乡。孤帆隐隐曾唯我，月照夜涛空渺茫。
送允诚禅者
作者：释重显
朝代：宋
体裁：七言绝句

飞泉列岫压穷野，冷碧寒青光斗射。片云片石何太高，为谁留在长松下。
送元安禅者
作者：释重显
朝代：宋

羣峰杳蔼留不住，远道依依祇藤屦。
旧隐萝龛付与谁，寒猿后夜啼高树。
送元安禅者
作者：释重显
朝代：宋

群峰杳蔼留不住，远道依依祇藤屦。旧隐萝龛付与谁，寒猿后夜啼高树。
送别陈秘丞古意
作者：释重显
朝代：宋

悠悠层山云，断兮仍复续。离离双岸草，变兮且兼绿。如何苦雪霜，后凋蠹松竹。松竹有节操，雪霜无伎俩。敢折岁寒枝，赠君作嘉赏。行行天地间，清风在谁掌。
送别陈秘丞古意
作者：释重显
朝代：宋

悠悠层山云，断兮仍復续。
离离双岸草，变兮且兼绿。
如何苦雪霜，后凋蠧松竹。
松竹有节操，雪霜无伎俩。
敢折岁寒枝，赠君作嘉赏。
行行天地间，清风在谁掌。
送化主
作者：释重显
朝代：宋

春色依依笼远树，卷衲搘藤墀轻屦。
尘世茫茫无限人，不知谁问曹溪路。
送化主
作者：释重显
朝代：宋

春色依依笼远树，卷衲支藤墀轻屦。尘世茫茫无限人，不知谁问曹溪路。
送善暹首座
作者：释重显
朝代：宋
体裁：古风

名之基，实之蒂，深兮固兮宛相继。古之名也在希声，今之实也同浮瞖。子州善卷之流也，尧驱舜驰让无暇。归兮归兮归不归，到头未出冥冥者。吾徒孰谓标奇绝，动静凭君试甄别。叶零零兮秋暮半凋，花片片兮春暖齐发。暹禅老，暹禅老，意曾高。旷排沽待，忽致讥褒。天人列请兮屡轻笑，祖佛位卑兮还拟逃。我恐逃之逃不得，大方无外皆充塞。茫茫扰扰知何极，八面香风惹衣裓。
送因大师
作者：释重显
朝代：宋

瘦藤清到紫方袍，闲步坤维意转高。
若到慎江人借问，金轮王子是吾曹。
送因大师
作者：释重显
朝代：宋

瘦藤清对紫方袍，闲步坤维意转高。若到慎江人借问，金轮王子是吾曹。
送天童普和尚
作者：释重显
朝代：宋
体裁：五言律诗

迢迢别海涯，帆挂杪秋时。岛树落寒叶，人谁访祖师。浪开游象急，天阔过鸿迟。早晚归林下，千徒不共知。
送如香大师
作者：释重显
朝代：宋
体裁：七言绝句

栴檀叶落雨初歇，天外风清亦何别。后夜莲城溪月寒，孤光谁共倚寥泬。
送宗朴禅者
作者：释重显
朝代：宋
体裁：古风

洞庭乳窦皆泉石，抱疾何缘寄幽迹。曾列狂机一二三，东山西岭非相识。屈指嚬眉不可寻，云飞雨散空沈沈。如今转觉流年隔，强把冥悰苦搜索。纵止言欺白雪辞，宁忘笑与黄梅客。朴禅者，朴禅者，珠月有光惭照夜。
送宝月禅者之天台
作者：释重显
朝代：宋
体裁：七言绝句

春风吹断海山云，别夜寥寥绝四邻。月在石桥更无月，不知谁是月边人。
送宝相长老
作者：释重显
朝代：宋

奥域灵区存物外，独标台岭为绝槩。
掩胜潜奇列作屏，堆青写碧深如黛。
彤霞暖影生岩壁，香桂茂阴笼藓石。
赤松子也浪虚闲，白道猷兮太轻掷。
曹溪有叟归其中，风从虎兮云从龙。
乘兴正值二三月，坐断还依千万峰。
花飞飞，日迟迟，清飈𩖼𩖼吹无时。
玲珑八面自回合，峭峻一方谁敢窥。
窥来须得干坤眼，照古腾今谓非间。
若能此去副全提，开发人天有何限。
送宝相长老
作者：释重显
朝代：宋

奥域灵区存物外，独标台岭为绝槩。掩胜潜奇列作屏，堆青写碧深如黛。彤霞暖影生岩壁，香桂茂阴笼藓石。赤松子也浪虚闲，白道猷兮太轻掷。曹溪有叟归其中，风从虎兮云从龙。乘兴正值二三月，坐断还依千万峰。花飞飞，日迟迟，清飙？？吹无时。玲珑八面自回合，峭峻一方谁敢窥。窥来须得乾坤眼，照古腾今谓非间。若能此去副全提，开发人天有何限。
送宝相长老
作者：释重显
朝代：宋
体裁：古风

奥域灵区存物外，独标台岭为绝槩。掩胜潜奇列作屏，堆青写碧深如黛。彤霞暖影生岩壁，香桂茂阴笼藓石。赤松子也浪虚闲，白道猷兮太轻掷。曹溪有叟归其中，风从虎兮云从龙。乘兴正值二三月，坐断还依千万峰。花飞飞，日迟迟，清飙��吹无时。玲珑八面自回合，峭峻一方谁敢窥。窥来须得乾坤眼，照古腾今谓非间。若能此去副全提，开发人天有何限。
送实山主
作者：释重显
朝代：宋
体裁：古风

野水春山，风光极目。千里万里，太迟太速。绝域澄澄兮非犀炬可照，希声杳杳兮非凤胶可续。叶落花开知不知，人天景行为高躅。
送实师弟
作者：释重显
朝代：宋
体裁：七言绝句

天伦曾重意难分，争奈孤踪若断云。去去休同亮禅者，西山一入杳无闻。
送小师元哲
作者：释重显
朝代：宋
体裁：古风

老卢之子，四三二一。将欲振飞，卷比丛室。松凌霜兮运青，水带岩兮流急。南北东西，云开见日。
送小师元贲
作者：释重显
朝代：宋
体裁：古风

愧尔求师，为吾弟子。学虽无闻，道亦可拟。平飞辩月，照复流水。斯意斯言兮如不忘，行行��兮步兰芷。
送尚辞
作者：释重显
朝代：宋

浮图之子，履道为贵。天兮地兮，何泰何否。动无饰非，静还雕伪。辞也云行，后生可畏。
送尚辞
作者：释重显
朝代：宋

浮图之子，履道为贵。
天兮地兮，何泰何否。
动无饰非，静还雕僞。
辞也云行，后生可畏。
送山茶上知府郎给事
作者：释重显
朝代：宋

谷雨前收献至公，不争春力避芳丛。烟开曾入深深坞，百万枪旗在下风。
送山茶上知府郎给事
作者：释重显
朝代：宋

谷雨前收献至公，不争春力避芳丛。
烟开曾入深深捣，百万枪旗在下风。
送崇己阇黎归天台
作者：释重显
朝代：宋

石桥云瀑冷相侵，藓径萝龛入更深。
却羡搘筇远归去，半千尊者是知音。
送崇己阇黎归天台
作者：释重显
朝代：宋

石桥云瀑冷相侵，藓径萝龛入更深。却羡支筇远归去，半千尊者是知音。
送师旻禅者
作者：释重显
朝代：宋
体裁：古风

深岩寂寂披兰芷，碧雾红霞映流水。空生别我期未期，绝域殊方拟轻拟。堪笑归岭南，奔驰何鄙彼。危急乱抛下，尽云提不起。伊予本自不将来，相送奚凭挂唇齿。旻禅客，旻禅客，师子子，应须落落存终始。君不见古人有言兮，扑碎骊龙明月珠。大丈夫到如此，行行不用频弹指。
送广华严归鹫峰
作者：释重显
朝代：宋

海山孤僻非蓬岛，雾冷云深松桂老。有客凝冬何太高，巨野宵征苦相讨。岩房杳杳凌寒空，冰霜落落分谭丛。谁云百城沉古月，自笑八面生清风。俄然别我还归去，惠理之徒望回驭。重重无尽楼阁门，到必为时略轻据。
送广华严归鹫峰
作者：释重显
朝代：宋

海山孤僻非蓬岛，雾泠云深松桂老。
有客凝冬何太高，巨野宵征苦相讨。
岩房杳杳凌寒空，冰霜落落分谭丛。
谁云百城沉古月，自笑八面生清风。
俄然别我还归去，惠理之徒望回驭。
重重无尽楼阁门，到必为时略轻据。
送庆颜禅者
作者：释重显
朝代：宋
体裁：七言绝句

岩桂风清香露滴，定起高秋映虚碧。断云不是归帝乡，飞落人间有谁识。
送廷利禅者
作者：释重显
朝代：宋

雷峰孤顶谁家路，上兮下兮复何故。曾列三千一半徒，我今独满当时数。鲸麟麟，龙鳞鳞，坤维高步生清尘。休云裴相慕黄檗，额有圆珠七尺身。利禅者，利禅者，倚天长剑应牢把。或谓风云不再来，谁为苍苍分昼夜。
送廷利禅者
作者：释重显
朝代：宋

雷峰孤顶谁家路，上兮下兮復何故。
曾列三千一半徒，我今独满当时数。
鲸麟麟，龙鳞鳞，坤维高步生清尘。
休云裴相慕黄蘗，额有圆珠七尺身。
利禅者，利禅者，倚天长剑应牢把。
或谓风云不再来，谁为苍苍分昼夜。
送微文章
作者：释重显
朝代：宋

双莲亭上送行客，菡萏清香散秋色。野兴断山云片高，孤影澄江月华白。希声险绝堪谁知，大道机存曾未可。纵辟天常立下风，安教类变丛流火。君不见梁兮阖国难滞留，千古遗恨空悠悠。君又不见魏兮小桂生寒翠，一花对雪开无休。微禅亦并联芳驾，德星文星仰萧洒。物外情深不等闲，环中趣别非轻舍。相访从容为我言，屈指多求更何者。
送微文章
作者：释重显
朝代：宋

双莲亭上送行客，菡萏清香散秋色。
野兴断山云片高，孤影澄江月华白。
希声险绝堪谁知，大道机存曾未可。
纵闢天常立下风，安教类变丛流火。
君不见梁兮阖国难滞留，千古遗恨空悠悠。
君又不见魏兮小桂生寒翠，一花对雪开无休。
微禅亦并联芳驾，德星文星仰萧洒。
物外情深不等闲，环中趣别非轻舍。
相访从容为我言，屈指多求更何者。
送德珉山主
作者：释重显
朝代：宋
体裁：七言绝句

溪山春色映云袍，爱住隍城意转高。翻笑忘机自安者，不能垂手入尘劳。
送怀秀禅者
作者：释重显
朝代：宋

麻衣草座思灵彻，一食安闲更无别。倏忽迁流数百年，杳杳谁来继其绝。吾兮亦是疏慵辈，冷淡身心存慷恺。偶续灵峰照夜灯，遽泛铁船下沧海。深嗟知困不知休，奔驰骇浪空淹留。纵得长鳌拟何待，堪白头时好白头。因观坏衲秀禅客，清苦如冰复如檗。别我携筇步大方，为叶为花恣披拆。伏枕寥寥情意阑，率写狂歌赠行色。
送怀秀禅者
作者：释重显
朝代：宋

麻衣草座思灵彻，一食安闲更无别。
儵忽迁流数百年，杳杳谁来继其绝。
吾兮亦是疏慵辈，冷淡身心存慷恺。
偶续灵峰照夜灯，邃泛鐡船下沧海。
深嗟知困不知休，奔驰骇浪空淹留。
纵得长鳌拟何待，堪白头时好白头。
因观坏衲秀禅客，清苦如冰復如蘗。
别我携筇步大方，为叶为花恣披折。
伏枕寥寥情意阑，率写狂歌赠行色。
送惠文禅者
作者：释重显
朝代：宋
体裁：古风

正法眼，绝尘沙。二三四七，水月空花。千灯续焰曾间，五叶分披未葩。君不见卷席百丈，掩耳丹霞。龙行虎步争孤立，尽同云雨去无涯。文禅文禅，腾焕吾家。
送文佶归庐岳
作者：释重显
朝代：宋
体裁：古风

春色未深，兴无迟早。瓶谢九江，峰寻五老。到日攀萝独上时，依依莫忘海山脑。
送文政禅者
作者：释重显
朝代：宋

古有焦桐音，听寡不在弹。古有阳春曲，和寡不在言。言兮牙齿寒，未极离微根。弹兮岁月阑，未尽升沉源。少休几坐花木落，庾岭独行天地宽。因笑仲尼温伯雪，倾盖同途不同辙。麟兮凤兮安可论，许兮巢兮复何说。秋光澄澄蟾印水，秋风萧萧叶初坠。送君高蹈谁不知，如曰不知则为贵。
送文政禅者
作者：释重显
朝代：宋

古有焦桐音，听寡不在弹。
古有阳春曲，和寡不在言。
言兮牙齿寒，未极离微根。
弹兮岁月阑，未尽昇沉源。
少休几坐花木落，庾岭独行天地寛。
因笑仲尼温伯雪，倾盖同途不同辙。
麟兮凤兮安可论，许兮巢兮復何说。
秋光澄澄蟾印水，秋风萧萧叶初坠。
送君高蹈谁不知，如曰不知则为贵。
送文用庵主归旧隐
作者：释重显
朝代：宋

太白峰前旧隐基，杉松寒翠滴无时。经年抛却又归去，再听岩猿祇自知。
送文用庵主归旧隐
作者：释重显
朝代：宋

太白峰前旧隐基，杉松寒翠滴无时。
经年抛却又归去，再聼岩猿祇自知。
送新茶
作者：释重显
朝代：宋

元化功深陆羽知，雨前微露见鎗旗。收来献佛馀堪惜，不寄诗家复寄谁。乘春雀舌占高名，龙麝相资笑解醒。莫讶山家少为送，郑都官谓草中英。
送新茶·其一
作者：释重显
朝代：宋

元化功深陆羽知，雨前微露见鎗旗。
收来献佛余堪惜，不寄诗家復寄谁。
送新茶·其一
作者：释重显
朝代：宋

元化功深陆羽知，雨前微露见鎗旗。收来献佛馀堪惜，不寄诗家复寄谁。
送新茶·其二
作者：释重显
朝代：宋
体裁：七言绝句

乘春雀舌占高名，龙麝相资笑解醒。莫讶山家少为送，郑都官谓草中英。
送昭敏首座
作者：释重显
朝代：宋

君不见，鹫峰胜集，百万茫茫等闲过，坏衲之外皆清堕。君又不见，熊岭孤运，岁月索索艰难生，深雪之中有一个。宛转流落千馀年，危分崄布空平阗。弁龙蛇兮眼何正，擒虎兕兮机不全。石窗四顾沧溟窄，寥寥不许白云白。掣断金锁天麒麟，高举铁鞭击三百。犹轻舍，争知也，别有七星光斗射。风前把欲赠行人，将报不平绕天下。
送昭敏首座
作者：释重显
朝代：宋

君不见，鹫峰胜集，百万茫茫等闲过，坏衲之外皆清堕。
君又不见，熊岭孤运，岁月索索艰难生，深雪之中有一箇。
宛转流落千余年，危分崄布空平阗。
弁龙蛇兮眼何正，擒虎兕兮机不全。
石窗四顾沧溟窄，寥寥不许白云白。
掣断金锁天麒麟，高举铁鞭击三百。
犹轻舍，争知也，别有七星光斗射。
风前把欲赠行人，将报不平遶天下。
送显冲禅者
作者：释重显
朝代：宋

聚散非常准，古今亦标格。如何无事人，还似未归客。秋风生群林，野水资寒色。谁兮谢寸阴，观彼青山白。冲禅行复行，五叶待时拆。
送显冲禅者
作者：释重显
朝代：宋

聚散非常凖，古今亦标格。
如何无事人，还似未归客。
秋风生羣林，野水资寒色。
谁兮谢寸阴，观彼青山白。
冲禅行復行，五叶待时折。
送显冲禅者之霅上觐兄著作
作者：释重显
朝代：宋
体裁：七言绝句

选佛选官应在我，难兄难弟不唯他。汀花岸草芳菲日，远远清风争奈何。
送智迁首座
作者：释重显
朝代：宋

云萝杳杳藏岩曲，碧叠清飞冷相促。瘦藤轻衲休便休，短焰残芳续何续。禅家本自冥羁绊，洲渚园林曾不惮。十影神驹立海涯，五色祥麟步天岸。君看取，君看取，匝地茫茫有谁举。瓴甋频磨如未回，为吾深忆卢公语。
送智迁首座
作者：释重显
朝代：宋

云萝杳杳藏岩曲，碧迭清飞冷相促。
瘦藤轻衲休便休，短焰残芳续何续。
禅家本自冥羁绊，洲渚园林曾不惮。
十影神驹立海涯，五色祥麟步天岸。
君看取，君看取，匝地茫茫有谁举。
瓴甋频磨如未回，为吾深忆卢公语。
送曾侍禁
作者：释重显
朝代：宋

冷匣秋波射斗星，鐡衣随从古霜清。
宣池莫问当年事，一片威风动地生。
送曾侍禁
作者：释重显
朝代：宋

冷匣秋波射斗星，铁衣随从古霜清。宣池莫问当年事，一片威风动地生。
送法海长老
作者：释重显
朝代：宋

常爱裴相国，式芳尘，断际高风慕要伦。
拟欲事师为弟子，不知将法付何人。
常爱李相国，垂列星，药峤深源宅性灵。
我来问道无余说，云在清霄水在瓶。
缅想当时二台辅，出镇藩维访诸祖。
寥寥浮幻轻百年，落落宏规照千古。
今闻仙都贤太守，入政褰帷声浩浩。
英佐一一分化条，文经武纬亦难讨。
远远笺函飞乳峰，选开士兮恢吾宗。
觌夜光非震沧海，聆正音岂玩焦桐。
徒夸麟龙，自西自东。
应排罔象得象，必须觉雄让雄。
今既塞请，还也奇别。
茫茫普热，纷纷下雪。
倒流四河，载发枯枿。
卷舒立方外干坤，踪横挂域中日月。
黄头碧眼知未知，去去凭谁继清绝。
送法海长老
作者：释重显
朝代：宋

常爱裴相国，式芳尘，断际高风慕要伦。拟欲事师为弟子，不知将法付何人。常爱李相国，垂列星，药峤深源宅性灵。我来问道无馀说，云在清霄水在瓶。缅想当时二台辅，出镇藩维访诸祖。寥寥浮幻轻百年，落落宏规照千古。今闻仙都贤太守，入政褰帷声浩浩。英佐一一分化条，文经武纬亦难讨。远远笺函飞乳峰，选开士兮恢吾宗。觌夜光非震沧海，聆正音岂玩焦桐。徒誇麟龙，自西自东。应排罔象得象，必须觉雄让雄。今既塞请，还也奇别。茫茫普热，纷纷下雪。倒流四河，载发枯蘖。卷舒立方外乾坤，纵横挂域中日月。黄头碧眼知未知，去去凭谁继清绝。
送清杲禅者
作者：释重显
朝代：宋
体裁：古风

春雨濛濛，春风��。动兮静兮，匪待时出。云霞闲澹作性，金铁冷落为骨。知我者谓我高蹈世表，不知我者谓我下视尘窟。道恣随方，情融羁锁。紫栗一寻，青山万朵。行行思古人之言，无可不可，南北东西但唯我。
送清演禅者
作者：释重显
朝代：宋
体裁：古风

我年老大，心力衰微。赠别无语，冥同振飞。因思古之送人有言，吾不知其殊途同归。独爱新丰，曲腾清辉。寸草不生千万里，出门春色共依依。
送清禅者
作者：释重显
朝代：宋
体裁：古风

瘦藤春云深，天涯去无侣。时笑野泉声，似共流莺语。落落风规今古情，相逢会有知音举。
送清素禅者之金华
作者：释重显
朝代：宋
体裁：七言绝句

古策风高瓶浪阔，春云片段分清绝。金盆后夜孤顶寒，去去谁同落残月。
送白云宣长老
作者：释重显
朝代：宋
体裁：七言绝句

鄞江秋晚忽成春，况有台星作主人。去去高携古刀尺，二千年运续芳尘。
送百丈专使
作者：释重显
朝代：宋

大雄孤顶曾遐举，偏索诸方谁敢拒。
乳窦峰前捋虎鬚，再得完全又归去。
送百丈专使
作者：释重显
朝代：宋

大雄孤顶曾遐举，遍索诸方谁敢拒。乳窦峰前捋虎须，再得完全又归去。
送益书记之霅水
作者：释重显
朝代：宋

白苹汀是旧家乡，归兴兰舟泛渺茫。
日暮沙禽啼欲断，不知谁在碧云房。
送益书记之霅水
作者：释重显
朝代：宋

白蘋汀是旧家乡，归兴兰舟泛渺茫。日暮沙禽啼欲断，不知谁在碧云房。
送知一入京兼简清河从事
作者：释重显
朝代：宋

六月千江水似秋，片帆高挂岸云收。行行莫谓朝天阙，况倚文星在巨舟。
送知一入京兼简清河从事
作者：释重显
朝代：宋

六月干江水似秋，片帆高挂岸云收。
行行莫谓朝天阙，况倚文星在巨舟。
送知久禅者
作者：释重显
朝代：宋
体裁：七言绝句

霜竹凝寒携九节，铜瓶浪锁千溪月。天上人间不自知，行行谁共分清绝。
送知白禅者
作者：释重显
朝代：宋

松不直，棘不曲，谁笑卞和三献玉。经天纬地太无端，迈古超今亦轻触。靡羁束，何必云，素范还还，真规复复。栴檀叶落香风清，千里万里长相逐。
送知白禅者
作者：释重显
朝代：宋

松不直，棘不曲，谁笑卞和三献玉。
经天纬地太无端，迈古超今亦轻触。
靡羁束，何必云，素范还还，真规復復。
栴檀叶落香风清，千里万里长相逐。
送秀大师
作者：释重显
朝代：宋
体裁：古风

岩窦宵寒拥山帔，月高古木霜禽睡。西庵禅者来扣门，别我凌晨下层翠。欲留不可留，写意不及意。屈眴迢迢安足云，花偈联联太容易。君不见刘阳叟，绝希冀，送人只道无他事。行行会有知音知，何必清风动天地。
送简能禅者归仙都
作者：释重显
朝代：宋
体裁：五言律诗

荷策下丹嶂，纷纷雪正飞。浮生谁未到，旧国自重归。云背猿声断，天遥鹗影微。莲城古风月，又得振清机。
送纯禅者
作者：释重显
朝代：宋
体裁：七言绝句

莎萝雨滴苍苔痕，前峰后峰啼断猿。携筇别我下层翠，何处静敲仁者门。
送继宝禅者
作者：释重显
朝代：宋
体裁：古风

宝非宝，日杲杲。上上机，无处讨。赤水求来何太狂，荆山觅得苦相恼。不恼不狂排夜光，险恶道中为津梁。
送羲大师
作者：释重显
朝代：宋

岩房抱病经一月，门有诸生阻来谒。长往之期犹未能，七十之年更何说。若耶溪老忽留语，溪上旧游且归去。春风？？兮兼断云，弱柳依依兮带轻絮。古今离恨虽如此，动静于吾亦多意。高握霜筇独步时，音书莫忘远飞寄。
送羲大师
作者：释重显
朝代：宋
体裁：古风

岩房抱病经一月，门有诸生阻来谒。长往之期犹未能，七十之年更何说。若耶溪老忽留语，溪上旧游且归去。春风��兮兼断云，弱柳依依兮带轻絮。古今离恨虽如此，动静于吾亦多意。高握霜筇独步时，音书莫忘远飞寄。
送羲大师
作者：释重显
朝代：宋

岩房抱病经一月，门有诸生阻来谒。
长往之期犹未能，七十之年更何说。
若耶溪老忽留语，溪上旧游且归去。
春风𩖼𩖼兮兼断云，弱柳依依兮带轻絮。
古今离恨虽如此，动静于吾亦多意。
高握霜筇独步时，音书莫忘远飞寄。
送胜因长老
作者：释重显
朝代：宋

黄梅散席三百载，续焰联芳事空在。宗兮派兮生异端，花兮叶兮太烦碎。韶阳间出多慷慨，权要雄雄曾绝待。曲木据位知几何，利刀剪却令人爱。近还有个披老衲，楚甸横身风飒飒。铁作一寻非等闲，壁立千仞须摧蹋。报君知，江南江北徒累累。鳌转海运兮纤鳞片甲，雷奔电驱兮寸毫尺氂。斯言勿谓存规矩，平不留兮险非取。周行独立如便休，谁振宏纲照千古。
送胜因长老
作者：释重显
朝代：宋

黄梅散席三百载，续焰联芳事空在。
宗兮派分生异端，花兮叶兮太烦碎。
韶阳间出多慷慨，权要雄雄曾绝待。
曲木据位知几何，利刀翦却令人爱。
近还有箇披老衲，楚甸横身风飒飒。
鐡作一寻非等闲，壁立千仞须摧蹋。
报君知，江南江北徒纍纍。
鳌转海运兮纤鳞片甲，雷奔电驱兮寸毫尺牦。
斯言勿谓存规矩，平不留兮险非取。
周行独立如便休，谁振宏纲照千古。
送藴懽禅者西上
作者：释重显
朝代：宋
体裁：古风

金阙路曾遥，行行直开泰。石房云未闲，杳杳若相待。高踪逾履冰，何人不倾盖。早晚承帝恩，再卜林泉会。
送觉海大师
作者：释重显
朝代：宋
体裁：七言绝句

秋云岩叶两悠悠，半逐风驰半水流。凭问禅家有何意，不知方外若为酬。
送诸方化主
作者：释重显
朝代：宋
体裁：古风

空岩暖律回，极目望还普。数点方外云，几处人间雨。寥寥沧海月，依依少林祖。去必示劳生，清风立千古。
送通判刘国博
作者：释重显
朝代：宋

为星当贰职，权化不相饶。
白屋如多恨，清风何处消。
岸鸥窥列斾，天辟看升朝。
别有生灵意，寒枝未变条。
送通判刘国博
作者：释重显
朝代：宋

为星当贰职，权化不相饶。白屋如多恨，清风何处消。岸鸥窥列旆，天辟看升朝。别有生灵意，寒枝未变条。
送通判学士归南国
作者：释重显
朝代：宋

斾拥帆开照德星，天风高兴国风清。
武夷仙仗知回也，各下祥云到地迎。
送通判学士归南国
作者：释重显
朝代：宋

旆拥帆开照德星，天风高兴国风清。武夷仙仗知回也，各下祥云到地迎。
送遇能禅者
作者：释重显
朝代：宋

湖遶岩城列象寛，万家台榭水光寒。
片帆隐隐生遥极，谁问曹溪意转难。
送道成禅者
作者：释重显
朝代：宋
体裁：古风

曹溪流，非止水。一点忽来，千波自起。直须钓鳌钓鲸，莫问得皮得髓。君不见石头有言兮，圣不慕他，灵不在己。成禅成禅，谁家之子。
送邃悟上人之会稽
作者：释重显
朝代：宋

百越江山冠九州，如屏还愧谩相褒。
惠休此去多吟赏，嬴得清风价转高。
送邃悟上人之会稽
作者：释重显
朝代：宋

百越江山冠九州，如屏还愧谩相褒。惠休此去多吟赏，赢得清风价转高。
送郎侍郎致政归钱塘
作者：释重显
朝代：宋

帆挂西风别海城，二疏千古道相应。
谁夸富贵沽时誉，自笑经纶作技能。
残叶赋题红片片，远山供望碧层层。
武林到日符嘉遁，高访岩扃祇许僧。
送郎侍郎致政归钱塘
作者：释重显
朝代：宋

帆挂西风别海城，二疏千古道相应。谁誇富贵沽时誉，自笑经纶作技能。残叶赋题红片片，远山供望碧层层。武林到日符嘉遁，高访岩扃祇许僧。
送重郜禅者
作者：释重显
朝代：宋
体裁：古风

春雨如膏，春云如鹤。忽此忽彼，乍休乍作。枯荄离离，维风太迟。幽石片片，辽空亦危。一花五叶兮不相似，独孤明兮还自知。还自知，历魏游梁徒尔为。
送钱太博应贤良选
作者：释重显
朝代：宋

贤才当召试，彪炳对吾君。
千古不遗恨，八元应主文。
岸花明列斾，天籁拂微云。
后夜观垂象，中台位已分。
送钱太博应贤良选
作者：释重显
朝代：宋

贤才当召试，彪炳对吾君。千古不遗恨，八元应主文。岸花明列旆，天籁拂微云。后夜观垂象，中台位已分。
送铁佛专使
作者：释重显
朝代：宋
体裁：五言律诗

荷策来寻我，泛舟思旧山。不知何处月，相照在深湾。风助秋涛急，云兼野树闲。到时如请益，先忆赵州关。
送陇西秀才入京
作者：释重显
朝代：宋
体裁：七言绝句

国器难藏孰可知，携来书剑莫迟迟。明年桂籍登文阵，夺取龙头更是谁。
送雄直岁
作者：释重显
朝代：宋
体裁：七言绝句

罢参还欲勘诸方，竿木随身不易当。翻忆古来兴化老，主宾用尽力牵羊。
送麻居士
作者：释重显
朝代：宋

纱帽山仪白苎袍，远披孤顶近吾曹。
携来七尺霜前竹，划断天云不放高。
送麻居士
作者：释重显
朝代：宋

纱帽山仪白苧袍，远披孤顶近吾曹。携来七尺霜前竹，划断天云不放高。
送鼎禅者
作者：释重显
朝代：宋

落落禅家流，携筇卷云毳。别我振辞锋，夜堂消祖偈。霜天飞一鹗，目对弹其滞。春岸立千峰，指也乎其势。行行复行行，清飙起兰蕙。
送鼎禅者
作者：释重显
朝代：宋

落落禅家流，携筇卷云毳。
别我振辞锋，夜堂消祖偈。
霜天飞一鹗，目对弹其滞。
春岸立千峰，指也乎其势。
行行復行行，清飇起兰蕙。
透法身句
作者：释重显
朝代：宋

潦倒云门泛铁船，江南江北竞头看。可怜无限垂钩者，随例茫茫失钓竿。一叶飘空便见秋，法身须透闹啾啾。明年更有新条在，恼乱春风卒未休。
透法身句·其一
作者：释重显
朝代：宋

潦倒云门泛鐡舷，江南江北竞头看。
可怜无限垂鈎者，随例茫茫失钓竿。
透法身句·其一
作者：释重显
朝代：宋

潦倒云门泛铁船，江南江北竞头看。可怜无限垂钩者，随例茫茫失钓竿。
透法身句·其二
作者：释重显
朝代：宋
体裁：七言绝句

一叶飘空便见秋，法身须透闹啾啾。明年更有新条在，恼乱春风卒未休。
道贵如愚
作者：释重显
朝代：宋
体裁：七言绝句

雨过云凝晓半开，数峰如画碧崔嵬。空生不解岩中坐，惹得天花动地来。
酬李校书
作者：释重显
朝代：宋

一回辞我一回吟，眷恋岩丛意转深。翻谢霜松不凋落，与君同有岁寒心。
酬李校书
作者：释重显
朝代：宋

一回辞我一回吟，睠恋岩丛意转深。
翻谢霜松不凋落，与君同有岁寒心。
酬海宗二侍者
作者：释重显
朝代：宋

荪之得兰，其道匪难。扶吾病起，如珠在盘。一兮二兮，自看谁看。兰之得荪，其道必存。扶吾病起，古风入门。二兮一兮，且论勿论。
酬海宗二侍者·其一
作者：释重显
朝代：宋
体裁：四言诗

荪之得兰，其道匪难。扶吾病起，如珠在盘。一兮二兮，自看谁看。
酬海宗二侍者·其二
作者：释重显
朝代：宋
体裁：四言诗

兰之得荪，其道必存。扶吾病起，古风入门。二兮一兮，且论勿论。
酬行奯长老
作者：释重显
朝代：宋
体裁：古风

黄金为骨松为姿，道高曾鄙天人师。有言遗我千古奇，无人知，石虎吞却木羊儿。
闻百舌鸟送僧
作者：释重显
朝代：宋
体裁：七言绝句

曾来芳树几回飞，烟霭初晴又见伊。巧语向人莫相笑，知音知后更谁知。
静而善应·其一
作者：释重显
朝代：宋

觌面相见，不在多端。
龙蛇易辨，衲子难瞒。
金槌影动，宝剑光寒。
直下来也，急着眼看。
静而善应·其一
作者：释重显
朝代：宋

觌面相见，不在多端。龙蛇易辨，衲子难瞒。金槌影动，宝剑光寒。直下来也，急著眼看。
静而善应·其二
作者：释重显
朝代：宋
体裁：七言绝句

对扬殊特本同参，谁自辽空强指南。今古不存师弟子，一轮秋月印寒潭。
革辙二门
作者：释重显
朝代：宋

劫火曾洞然，木人泪先落。可怜傅大士，处处失楼阁。德云闲古锥，几下妙峰顶。唤他痴圣人，担雪共填井。祖佛未生前，已震涂毒鼓。如今谁乐闻，请试分回互。宛转复宛转，真金休百鍊。丧却毗耶离，无人解看箭。
革辙二门·其一
作者：释重显
朝代：宋
体裁：五言绝句

劫火曾洞然，木人泪先落。可怜傅大士，处处失楼阁。
革辙二门·其三
作者：释重显
朝代：宋
体裁：五言绝句

祖佛未生前，已震涂毒鼓。如今谁乐闻，请试分回互。
革辙二门·其二
作者：释重显
朝代：宋
体裁：五言绝句

德云闲古锥，几下妙峰顶。唤他痴圣人，担雪共填井。
革辙二门·其四
作者：释重显
朝代：宋

宛转复宛转，真金休百鍊。丧却毗耶离，无人解看箭。
革辙二门·其四
作者：释重显
朝代：宋

宛转復宛转，真金休百炼。
丧却毗耶离，无人解看箭。
颂一百则·其一〇一
作者：释重显
朝代：宋

铁锤击碎黄金骨，天地之间更何物。
三千剎海夜澄澄，不知谁入苍龙窟。
颂一百则·其一一
作者：释重显
朝代：宋

凛凛孤风不自夸，端居寰海定龙蛇。
大中天子曾轻触，三度亲遭弄爪牙。
颂一百则·其一七
作者：释重显
朝代：宋

一箇两箇千万箇，脱却笼头缷角駄。
左转右转随后来，紫胡要打刘铁磨。
颂一百则·其一二
作者：释重显
朝代：宋

金乌急，玉兔速，善应何曾有轻触。
展事投机见洞山，跛鳌盲龟入空谷。
花簇簇，锦簇簇，南地竹兮北地木。
因思长庆陆大夫，解道合笑不合哭。
咦。
颂一百则·其一五
作者：释重显
朝代：宋

倒一说，分一节，同死同生为君决。
八万四千非凤毛，三十三人入虎穴。
别别，扰扰匆匆水裏月。
颂一百则·其一六
作者：释重显
朝代：宋

古佛有家风，对扬遭贬剥。
子母不相知，是谁同啐啄。
啄觉犹在，殻重遭扑，天下衲僧徒名邈。
颂一百则·其一百
作者：释重显
朝代：宋
体裁：偈颂

一国之师亦强名，南阳独许振嘉声。大唐扶得真天子，曾踏毗卢顶上行。
颂一百则·其一百一
作者：释重显
朝代：宋
体裁：偈颂

铁锤击碎黄金骨，天地之间更何物。三千刹海夜澄澄，不知谁入苍龙窟。
颂一百则·其一百二
作者：释重显
朝代：宋
体裁：偈颂

要平不平，大巧若拙。或指或掌，倚天照雪。大冶兮磨砻不下，良工兮拂拭未歇。别别，珊瑚枝枝撑著月。
颂一百则·其七
作者：释重显
朝代：宋

江国春风吹不起，鹧鸪啼在深花裏。
三级浪高鱼化龙，痴人犹戽夜塘水。
颂一百则·其七
作者：释重显
朝代：宋

江国春风吹不起，鹧鸪啼在深花里。三级浪高鱼化龙，痴人犹戽夜塘水。
颂一百则·其七七
作者：释重显
朝代：宋

白云影裏笑呵呵，两手持来付与他。
若是金毛师子，三千里外见淆讹。
颂一百则·其七九
作者：释重显
朝代：宋

犀牛扇子用多时，问着元来总不知。
无限清风与头角，尽同云雨去难追。
颂一百则·其七二
作者：释重显
朝代：宋

由基箭射猿，遶树何太直。
千箇与箇，是谁曾中的。
相唤相呼归去来，曹溪路上休登陟。
颂一百则·其七十
作者：释重显
朝代：宋
体裁：偈颂

不向双林寄此身，却于梁土惹埃尘。当时不得志公老，也是恓恓去国人。
颂一百则·其七十一
作者：释重显
朝代：宋
体裁：偈颂

双收双放若为宗，骑虎由来要绝功。笑罢不知何处去，只应千古动悲风。
颂一百则·其七十七
作者：释重显
朝代：宋

白云影里笑呵呵，两手持来付与他。若是金毛师子子，三千里外见淆讹。
颂一百则·其七十三
作者：释重显
朝代：宋
体裁：偈颂

却请和尚道，虎头生角出荒草。十洲春尽花凋残，珊瑚树林日杲杲。
颂一百则·其七十九
作者：释重显
朝代：宋

犀牛扇子用多时，问著元来总不知。无限清风与头角，尽同云雨去难追。
颂一百则·其七十二
作者：释重显
朝代：宋

由基箭射猿，绕树何太直。千个与万个，是谁曾中的。相唤相呼归去来，曹溪路上休登陟。
颂一百则·其七十五
作者：释重显
朝代：宋
体裁：偈颂

和尚有也未，金毛师子不踞地。两两三三旧路行，大雄山上空弹指。
颂一百则·其七十八
作者：释重显
朝代：宋
体裁：偈颂

前箭犹轻后箭深，谁云黄叶是黄金。曹溪波浪如相似，无限平人被陆沉。
颂一百则·其七十六
作者：释重显
朝代：宋
体裁：偈颂

藏头白，海头黑，明眼衲僧会不得。马驹踏杀天下人，临际者是白拈贼。离四句，绝百非，天上人间唯我知。
颂一百则·其七十四
作者：释重显
朝代：宋

和尚也并却，龙蛇阵上看谋略。令人长忆李将军，万里天边飞一鹗。
颂一百则·其七四
作者：释重显
朝代：宋

和尚也併却，龙蛇阵上看谋略。
令人长忆李将军，万里天边飞一鹗。
颂一百则·其三
作者：释重显
朝代：宋
体裁：偈颂

日面佛，月面佛，五帝三皇是何物。二十年来曾苦辛，为君几下苍龙窟。屈堪述明眼，衲僧莫轻忽。
颂一百则·其三七
作者：释重显
朝代：宋

大地绝纤埃，何人眼不开。
始随芳草去，又逐落花迴。
羸鹤翘寒木，狂猿啸古台。
长沙无限意。
咄。
颂一百则·其三十
作者：释重显
朝代：宋
体裁：偈颂

劫火光中立问端，衲僧犹滞两重关。可怜一句随他语，万里区区独往还。
颂一百则·其三十一
作者：释重显
朝代：宋
体裁：偈颂

镇州出大萝卜，天下衲僧取则。只知自古至今，争辨鹄白乌黑。贼贼，衲僧鼻孔曾拈得。
颂一百则·其三十七
作者：释重显
朝代：宋

大地绝纤埃，何人眼不开。始随芳草去，又逐落花回。羸鹤翘寒木，狂猿啸古台。长沙无限意。咄。
颂一百则·其三十三
作者：释重显
朝代：宋
体裁：偈颂

断际全机继后踪，持来何必在从容。巨灵抬手无多子，分破华山千万重。
颂一百则·其三十九
作者：释重显
朝代：宋
体裁：偈颂

擒得卢陂跨铁牛，三玄戈甲未轻酬。楚王城畔朝宗水，喝下曾令却倒流。
颂一百则·其三十二
作者：释重显
朝代：宋
体裁：偈颂

此错彼错，切忌拈却。四海浪平，百川潮落。古策风高十二门，门门有路空萧索。非萧索，作者好求无病药。
颂一百则·其三十五
作者：释重显
朝代：宋
体裁：偈颂

出草入草，谁解寻讨。白云重重，红日杲杲。左顾无暇，右眄已老。君不见寒山子，行太早。十年归不得，忘却来时道。
颂一百则·其三十八
作者：释重显
朝代：宋
体裁：偈颂

三界无法，何处求心。白云为盖，流泉作琴。一曲两曲无人会，雨过夜堂秋水深。
颂一百则·其三十六
作者：释重显
朝代：宋
体裁：偈颂

千峰盘屈色如蓝，谁谓文殊是对谭。堪笑清凉多少众，前三三与后三三。
颂一百则·其三十四
作者：释重显
朝代：宋

团团珠绕玉珊珊，马载驴驼上铁船。分付海山无事客，钓鳌时下一棬挛。
颂一百则·其三四
作者：释重显
朝代：宋

团团珠绕玉珊珊，马载驴驼上铁船。
分付海山无事客，钓鳌时下一桊挛。
颂一百则·其九
作者：释重显
朝代：宋

句裏呈机劈面来，烁迦罗眼绝纤埃。
东南西北门相对，无限轮锤击不开。
颂一百则·其九
作者：释重显
朝代：宋

句里呈机劈面来，烁迦罗眼绝纤埃。东南西北门相对，无限轮锤击不开。
颂一百则·其九七
作者：释重显
朝代：宋

泥佛不度水，神光照天地。
立雪如未休，何人不雕僞。
金佛不度炉，人来访紫胡。
牌中数箇字，清风何处无。
木佛不度火，常思破竈堕。
杖子忽击着，方知辜负我。
颂一百则·其九三
作者：释重显
朝代：宋

徧身是，通身是，拈来犹较十万里。
展翅崩腾六合云，搏风鼓荡四溟水。
是何埃垲兮忽生，那箇毫釐兮未止。
君不见网珠垂范影重重，棒头手眼从何起。
喝。
颂一百则·其九九
作者：释重显
朝代：宋

禅家流，爱轻薄，满肚参来用不着。
堪悲堪笑天平老，却谓当初悔行脚。
错错，西院清风顿销铄。
颂一百则·其九五
作者：释重显
朝代：宋

全象全牛翳不殊，从来作者共名模。
如今要见黄头老，剎剎尘尘在半途。
颂一百则·其九十
作者：释重显
朝代：宋
体裁：偈颂

自照列孤明，为君通一线。花谢树无影，看时谁不见。见不见，倒骑牛兮入佛殿。
颂一百则·其九十一
作者：释重显
朝代：宋
体裁：偈颂

尽大地是药，古今何太错。闭门不造车，通途自寥廓。错错，鼻孔辽天亦穿却。
颂一百则·其九十七
作者：释重显
朝代：宋

泥佛不度水，神光照天地。立雪如未休，何人不雕伪。金佛不度炉，人来访紫胡。牌中数个字，清风何处无。木佛不度火，常思破灶堕。杖子忽击著，方知辜负我。
颂一百则·其九十三
作者：释重显
朝代：宋
体裁：偈颂

遍身是，通身是，拈来犹较十万里。展翅崩腾六合云，抟风鼓荡四溟水。是何埃垲兮忽生，那个毫釐兮未止。君不见网珠垂范影重重，棒头手眼从何起。喝。
颂一百则·其九十三
作者：释重显
朝代：宋

遍身是，通身是，拈来犹较十万里。展翅崩腾六合云，搏风鼓荡四溟水。是何埃垲兮忽生，那个毫釐兮未止。君不见网珠垂范影重重，棒头手眼从何起。喝。
颂一百则·其九十九
作者：释重显
朝代：宋

禅家流，爱轻薄，满肚参来用不著。堪悲堪笑天平老，却谓当初悔行脚。错错，西院清风顿销铄。
颂一百则·其九十二
作者：释重显
朝代：宋
体裁：偈颂

盲聋音哑，杳绝机宜。天上天下，堪笑堪悲。离朱不辨正色，师旷岂识玄丝。争如独坐虚窗下，叶落花开自有时。
颂一百则·其九十五
作者：释重显
朝代：宋

全象全牛翳不殊，从来作者共名模。如今要见黄头老，刹刹尘尘在半途。
颂一百则·其九十八
作者：释重显
朝代：宋
体裁：偈颂

明珠在掌，有功者赏。胡汉不来，全无伎俩。伎俩既无，波旬失途。瞿昙瞿昙，识我也无。
颂一百则·其九十六
作者：释重显
朝代：宋
体裁：偈颂

头兮第一，第二卧龙。不鉴止水，无处有月。波澄有处，无风浪起。棱禅客，棱禅客，三月禹门遭点额。
颂一百则·其九四
作者：释重显
朝代：宋
体裁：偈颂

一片虚凝绝谓情，天人从此见空生。蚌含玄兔深深意，曾与禅家作战争。
颂一百则·其二〇
作者：释重显
朝代：宋

龙牙山裏龙无眼，死水何曾振古风。
禅板蒲团不能用，只应分付与卢公。
颂一百则·其二一
作者：释重显
朝代：宋

卢公付了亦何凭，坐倚休将继祖怀。
堪对暮云归未合，远山无限碧层层。
颂一百则·其二七
作者：释重显
朝代：宋

祖域交驰天马驹，化门舒卷不同途。
电光石火存机变，堪笑人来捋虎鬚。
颂一百则·其二六
作者：释重显
朝代：宋

眼裏尘沙耳裏土，千峰万峰不肯住。
落花流水太茫茫，剔起眉毛何处去。
颂一百则·其二十
作者：释重显
朝代：宋

龙牙山里龙无眼，死水何曾振古风。禅板蒲团不能用，只应分付与卢公。
颂一百则·其二十一
作者：释重显
朝代：宋

卢公付了亦何凭，坐倚休将继祖灯。堪对暮云归未合，远山无限碧层层。
颂一百则·其二十七
作者：释重显
朝代：宋

祖域交驰天马驹，化门舒卷不同途。电光石火存机变，堪笑人来捋虎须。
颂一百则·其二十三
作者：释重显
朝代：宋
体裁：偈颂

象骨岩高人不到，到者须是弄蛇手。棱师备师不奈何，丧身失命有多少。韶阳知，重拨草，南北东西无处讨。忽然突出拄杖头，抛对雪峰大张口。大张口兮同闪电，剔起眉毛还不见。如今藏在乳峰前，来者一一看方便。
颂一百则·其二十九
作者：释重显
朝代：宋
体裁：偈颂

祖佛从来不为人，衲僧今古竞头走。明镜当台列象殊，一一面南看北斗。斗柄垂，无处讨。拈得鼻孔失却口。
颂一百则·其二十二
作者：释重显
朝代：宋
体裁：偈颂

莲花荷叶报君知，出水何如未出时。江北江南问王老，一狐疑了一狐疑。
颂一百则·其二十五
作者：释重显
朝代：宋
体裁：偈颂

曾骑铁马入重城，敕下传闻六国清。犹握金鞭问归容，夜深谁共御街行。
颂一百则·其二十六
作者：释重显
朝代：宋

眼里尘沙耳里土，千峰万峰不肯住。落花流水太茫茫，剔起眉毛何处去。
颂一百则·其二十四
作者：释重显
朝代：宋

妙峰孤顶草离离，拈得分明付与谁。不是孙公辨端的，髑髅著地几人知。
颂一百则·其二四
作者：释重显
朝代：宋

妙峰孤顶草离离，拈得分明付与谁。
不是孙公辨端的，髑髅着地几人知。
颂一百则·其五
作者：释重显
朝代：宋

牛头没，马头回，曹溪镜里绝尘埃。打鼓看来君不见，百花春至为谁开。
颂一百则·其五
作者：释重显
朝代：宋

牛头没，马头迴，曹溪镜裏绝尘埃。
打鼓看来君不见，百花春至为谁开。
颂一百则·其五七
作者：释重显
朝代：宋

与君放出关中主，放箭之徒莫莽卤。
取箇眼兮耳必聋，舍箇耳兮目双瞽。
可怜一镞破三关，的的分明箭后路。
君不见玄沙有言兮，大丈夫先天为心祖。
颂一百则·其五十七
作者：释重显
朝代：宋

与君放出关中主，放箭之徒莫莽卤。取个眼兮耳必聋，舍个耳兮目双瞽。可怜一镞破三关，的的分明箭后路。君不见玄沙有言兮，大丈夫先天为心祖。
颂一百则·其五十三
作者：释重显
朝代：宋
体裁：偈颂

孤危不立道方高，入海还须钓巨鳌。堪笑同时灌溪老，解云劈箭亦徒劳。
颂一百则·其五十九
作者：释重显
朝代：宋
体裁：偈颂

象王嚬呻，师子哮吼。无味之谭，塞断人口。南北东西，乌飞兔走。
颂一百则·其五十二
作者：释重显
朝代：宋
体裁：偈颂

末后句，为君说，明暗双双底时节。同条生也共相知，不同条死还殊绝。还殊绝，黄头碧眼须甄别。南北东西归去来，夜深同看千岩雪。
颂一百则·其五十五
作者：释重显
朝代：宋
体裁：偈颂

虎头虎尾一时收，凛凛威风四百州。却问不知何太险。
颂一百则·其五四
作者：释重显
朝代：宋
体裁：偈颂

野鸭子，知何许，马祖见来相共语。话尽山云海月情，依前不会还飞去。欲飞去，却把住道道。
颂一百则·其八
作者：释重显
朝代：宋

翠岩示徒，千古无对。
关字相酬，失钱遭罪。
潦倒保福，仰扬难得。
唠唠翠岩，分明是贼。
白珪无玷，谁辨真假。
长庆相谙，眉毛生也。
颂一百则·其八
作者：释重显
朝代：宋

翠岩示徒，千古无对。关字相酬，失钱遭罪。潦倒保福，抑扬难得。唠唠翠岩，分明是贼。白圭无玷，谁辨真假。长庆相谙，眉毛生也。
颂一百则·其八三
作者：释重显
朝代：宋

超谭禅客问偏多，缝罅披离见也么。
餬饼𡎺来犹不住，至今天下有淆讹。
颂一百则·其八十
作者：释重显
朝代：宋
体裁：偈颂

列圣丛中作者知，法王法令不如斯。会中若有仙陀客，何必文殊下一搥。
颂一百则·其八十三
作者：释重显
朝代：宋

超谭禅客问偏多，缝罅披离见也么。糊饼？来犹不住，至今天下有淆讹。
颂一百则·其八十三
作者：释重显
朝代：宋
体裁：偈颂

超谭禅客问偏多，缝罅披离见也么。糊饼�来犹不住，至今天下有淆讹。
颂一百则·其八十二
作者：释重显
朝代：宋
体裁：偈颂

尽机不成瞎，按牛头吃草。四七二三诸祖师，宝器持来成过咎。过咎深，无处寻，天上人间同陆沉。
颂一百则·其八十五
作者：释重显
朝代：宋
体裁：偈颂

投子投子，机轮无阻。放一得二，同彼同此。可怜无限弄潮人，毕竟还落潮中死。忽然活百川，倒流闹��。
颂一百则·其八十八
作者：释重显
朝代：宋
体裁：偈颂

咄这维摩老，悲生空懊恼。卧疾毗耶离，全身太枯槁。七佛祖师来，一室且频扫。请问不二门，当时便靠倒。不靠倒，金毛师子无处讨。
颂一百则·其八十六
作者：释重显
朝代：宋
体裁：偈颂

六识无功伸一问，作家曾共辨来端。茫茫急水打毬子，落处不停谁解看。
颂一百则·其八十四
作者：释重显
朝代：宋

了事衲僧消一个，长连床上展脚卧。梦中曾说悟圆通，香水洗来蓦面唾。
颂一百则·其八四
作者：释重显
朝代：宋

了事衲僧消一箇，长连床上展脚卧。
梦中曾说悟圆通，香水洗来蓦面唾。
颂一百则·其六五
作者：释重显
朝代：宋

公案圆来问赵州，长安城裏任闲游。
草鞋闭戴无人会，归到家山便即休。
颂一百则·其六六
作者：释重显
朝代：宋

机轮曾未转，转必两头走。
明镜忽临台，当下分妍丑。
妍丑分兮迷云开，慈门何处生尘埃。
因思良马窥鞭影，千里追风唤得过。
唤得迴，鸣指三下。
颂一百则·其六十七
作者：释重显
朝代：宋
体裁：偈颂

问曾不知，答还不会。月冷风高，古岩寒桧。堪笑路逢达道人，不将语默对。手把白玉鞭，骊珠尽击碎。不击碎，增瑕颣，国有宪章，三千条罪。
颂一百则·其六十三
作者：释重显
朝代：宋
体裁：偈颂

看看，古岸何人把钓竿。云冉冉，水漫漫，明月芦花君自看。
颂一百则·其六十九
作者：释重显
朝代：宋
体裁：偈颂

黄巢过后曾收剑，大笑还应作者知。三十山藤且轻恕，得便宜是落便宜。
颂一百则·其六十二
作者：释重显
朝代：宋
体裁：偈颂

野老从教不展眉，且图家国立雄基。谋臣猛将今何在，万里风清祇自知。
颂一百则·其六十五
作者：释重显
朝代：宋

公案圆来问赵州，长安城里任闲游。草鞋头戴无人会，归到家山便即休。
颂一百则·其六十六
作者：释重显
朝代：宋

机轮曾未转，转必两头走。明镜忽临台，当下分妍丑。妍丑分兮迷云开，慈门何处生尘埃。因思良马窥鞭影，千里追风唤得回。唤得回，鸣指三下。
颂一百则·其六四
作者：释重显
朝代：宋
体裁：偈颂

两堂俱是杜禅和，拨动烟尘不奈何。赖得南泉能举令，一刀两段任偏颇。
颂一百则·其十
作者：释重显
朝代：宋
体裁：偈颂

两喝与三喝，作者知机变。若谓骑虎头，二俱成瞎汉。谁瞎汉，拈来天下与人看。
颂一百则·其十一
作者：释重显
朝代：宋

凛凛孤风不自誇，端居寰海定龙蛇。大中天子曾轻触，三度亲遭弄爪牙。
颂一百则·其十七
作者：释重显
朝代：宋

一个两个千万个，脱却笼头卸角驮。左转右转随后来，紫胡要打刘铁磨。
颂一百则·其十九
作者：释重显
朝代：宋
体裁：偈颂

对扬深爱老俱胝，宇宙空来更有谁。曾向沧溟下浮木，夜涛相共接盲龟。
颂一百则·其十二
作者：释重显
朝代：宋

金乌急，玉兔速，善应何曾有轻触。展事投机见洞山，跛鳖盲龟入空谷。花簇簇，锦簇簇，南地竹兮北地木。因思长庆陆大夫，解道合笑不合哭。咦。
颂一百则·其十五
作者：释重显
朝代：宋

倒一说，分一节，同死同生为君决。八万四千非凤毛，三十三人入虎穴。别别，扰扰匆匆水里月。
颂一百则·其十八
作者：释重显
朝代：宋
体裁：偈颂

无缝塔，见还难，澄潭不许苍龙蟠。层落落，影团团，千古万古与人看。
颂一百则·其十六
作者：释重显
朝代：宋

古佛有家风，对扬遭贬剥。子母不相知，是谁同啐啄。啄觉犹在，壳重遭扑，天下衲僧徒名邈。
颂一百则·其十四
作者：释重显
朝代：宋
体裁：偈颂

对一说，太孤绝，无孔铁锤重下楔。阎浮树下笑呵呵，昨夜骊龙拗角折。别别，韶阳老人得一橛。
颂一百则·其四三
作者：释重显
朝代：宋

雪材打，雪材打，庞老机关没可把。
天上人闲不自知，眼裏耳裏绝萧洒。
萧洒绝，碧眼胡僧难辨别。
颂一百则·其四九
作者：释重显
朝代：宋

来问若成风，应机非善巧。
可悲独眼龙，曾未呈牙爪。
牙爪开，生云雷，逆水之波经几迴。
颂一百则·其四八
作者：释重显
朝代：宋

一二三，四六六，碧眼胡僧数不足。
少林谩道付神光，卷衣又说归天竺。
天竺茫茫无处寻，夜来却对乳峰宿。
颂一百则·其四六
作者：释重显
朝代：宋

编辟曾挨老古锥，七斤衫重几人知。
如今抛掷西湖裏，下载清风付与谁。
颂一百则·其四十
作者：释重显
朝代：宋
体裁：偈颂

花药栏，莫颟顸，星在秤兮不在盘。便与么，太无端，金毛师子大家看。
颂一百则·其四十一
作者：释重显
朝代：宋
体裁：偈颂

闻见觉知非一一，山河不在镜中观。霜天月落夜将半，谁共澄潭照影寒。
颂一百则·其四十七
作者：释重显
朝代：宋
体裁：偈颂

虚堂雨滴声，作者难酬对。若谓曾入流，依前还不会。会不会，南山北山转滂霈。
颂一百则·其四十三
作者：释重显
朝代：宋

雪材打，雪材打，庞老机关没可把。天上人间不自知，眼里耳里绝萧洒。萧洒绝，碧眼胡僧难辨别。
颂一百则·其四十九
作者：释重显
朝代：宋

来问若成风，应机非善巧。可悲独眼龙，曾未呈牙爪。牙爪开，生云雷，逆水之波经几回。
颂一百则·其四十二
作者：释重显
朝代：宋
体裁：偈颂

活中有眼还同死，药忌何须鉴作家。古佛尚言曾未到，不知谁解撒尘沙。
颂一百则·其四十五
作者：释重显
朝代：宋
体裁：偈颂

一拽石，二般土，发机须是千钧弩。象骨老师曾辊毬，争似禾山解打鼓。报君知，莫莽卤，甜者甜兮苦者苦。
颂一百则·其四十八
作者：释重显
朝代：宋

一二三，四五六，碧眼胡僧数不足。少林谩道付神光，卷衣又说归天竺。天竺茫茫无处寻，夜来却对乳峰宿。
颂一百则·其四十六
作者：释重显
朝代：宋

编辟曾挨老古锥，七斤衫重几人知。如今抛掷西湖里，下载清风付与谁。
颂一百则·其四十四
作者：释重显
朝代：宋

垂手还同万仞崖，正偏何必在安排。琉璃古殿照明月，忍俊韩獹空上阶。
颂一百则·其四四
作者：释重显
朝代：宋

垂手还同万仞崖，正偏何心在安排。
琉璃古殿照明月，忍俊韩獹空上阶。
颂云门九九八十一
作者：释重显
朝代：宋

三三九九八十一，一一观风随召出。千古有谁同共知，一毛师子众毛毕。九九八十一，大勋不竖赏。若谓无詨讹，金刚曾合掌。
颂云门九九八十一·其一
作者：释重显
朝代：宋
体裁：偈颂

三三九九八十一，一一观风随召出。千古有谁同共知，一毛师子众毛毕。
颂云门九九八十一·其二
作者：释重显
朝代：宋
体裁：偈颂

九九八十一，大勋不竖赏。若谓无詨讹，金刚曾合掌。
颂药山师子话送僧
作者：释重显
朝代：宋

厇诉金毛师子子，栴檀林下青莎裏。
置也置也威自全，一出六出眉剔起。
非拟拟，知几几，星流不问三千里。
天外风清哮吼时，为君吸尽西江水。
颂药山师子话送僧
作者：释重显
朝代：宋

厇诉金毛师子子，栴檀林下青莎里。置也置也威自全，一出六出眉剔起。非拟拟，知几几，星流不问三千里。天外风清哮吼时，为君吸尽西江水。
风幡竞辨
作者：释重显
朝代：宋

不是幡兮不是风，衲僧于此作流通。渡河用筏寻常事，南山烧炭北山红。不是风幡何处著，新开作者曾拈却。如今懵憧痴禅和，谩道玄玄为独脚。
风幡竞辨·其一
作者：释重显
朝代：宋
体裁：七言绝句

不是幡兮不是风，衲僧于此作流通。渡河用筏寻常事，南山烧炭北山红。
风幡竞辨·其二
作者：释重显
朝代：宋

不是风幡何处着，新开作者曾拈却。
如今懵憧痴禅和，谩道玄玄为独脚。
风幡竞辨·其二
作者：释重显
朝代：宋

不是风幡何处著，新开作者曾拈却。如今懵憧痴禅和，谩道玄玄为独脚。
寄白云长老
作者：释重顯
朝代：宋

八紘云静明寥泬，夜永松堂对寒月。
调残片叶坠虚庭，冷寂何人立深雪。
因忆钱唐郜禅者，十载岩栖曾未下。
分飞谁谓绝相同，远念冥冥欲奚写。
忽闻赴请之仙都，声光蔼蔼登清途。
孰云天骥骤方外，自笑大鹏离海隅。
干坤窄，干坤窄，
湛卢潜射斗牛白。茫茫无限未归人，
到必为时除点额。
春晴野步
作者：释重顯
朝代：宋
体裁：五言律诗

乘兴携多士，迟迟傍水濆。春山不在目，啼鸟共谁闻。片石寒笼藓，残花冷衬云。只应融老辈，庵际境犹分。
赋月生云际送诚监寺
作者：释重顯
朝代：宋
体裁：七言绝句

皎洁离云鹤梦时，孤光还与雪相宜。金盂后夜重垂影，拂尽天风不自知。
举罽宾国王问师子尊者蕴空公案颂
作者：释鉴
朝代：宋

尊者何曾得蕴空，罽宾徒自斩春风。桃花雨后已零落，染得一溪流水红。
乳峰庵
作者：释鉴
朝代：宋
体裁：五言绝句

崖窦乳堪啜，凝眸翠作屏。老禅初定起，山鸟自呼名。
入山亭
作者：释鉴
朝代：宋
体裁：五言绝句

荒芜行尽处，幽亭聊暂止。带雨策孤筇，登高从此始。
含珠林
作者：释鉴
朝代：宋

风劲萧萧响，露滴个个圆。坐看西山月，浑疑堕我前。
含珠林
作者：释鉴
朝代：宋

风劲萧萧响，露滴箇箇圆。
坐看西山月，浑疑堕我前。
听泉亭
作者：释鉴
朝代：宋

寒泉漱石齿，淅沥鸣瑶琴。坐来毛骨清，分明太古音。
听泉亭
作者：释鉴
朝代：宋

寒泉潄石齿，淅沥鸣瑶琴。
坐来毛骨清，分明太古音。
妙高台
作者：释鉴
朝代：宋

一峰何突兀，不与羣峰齐。
纵目干坤窄，回头日月低。
妙高台
作者：释鉴
朝代：宋

一峰何突兀，不与群峰齐。纵目乾坤窄，回头日月低。
师子岩
作者：释鉴
朝代：宋
体裁：五言绝句

昂空势不已，踞地何雄哉。白云遮不得，依旧山头来。
徐鳬岩
作者：释鉴
朝代：宋
体裁：五言绝句

萧然上方境，人稀知地僻。徒闻古仙人，石上有遗迹。
桃花坑山
作者：释鉴
朝代：宋
体裁：五言绝句

地僻人居少，林深路转迷。桃花流水细，不异武陵溪。
藤龛
作者：释鉴
朝代：宋
体裁：五言绝句

萝居空未久，谁能继其踪。寥寥岩畔月，千古属和公。
锦镜池
作者：释鉴
朝代：宋

一鉴涵虚碧，万象悉其中。重绿浮轻绿，深红閒浅红。
锦镜池
作者：释鉴
朝代：宋

一鑑涵虚碧，万象悉其中。
重绿浮轻绿，深红閒浅红。
雪窦杂咏
作者：释鉴
朝代：宋

特立羣峰表，危然势不倾。
禅心清似洗，坐看月华明。
雪窦杂咏
作者：释鉴
朝代：宋

特立群峰表，危然势不倾。禅心清似洗，坐看月华明。
黄巢墓
作者：释鉴
朝代：宋
体裁：五言绝句

图王争霸业，自古仗戈矛。英风今何在，都成一古丘。
赠翌上人
作者：释鉴微
朝代：宋
体裁：五言律诗

京寺别来久，高斋近海隅。引禅秋磬动，照像夜灯孤。爱水开新沼，思山挂旧图。他时如结社，许继远公无。
送淳上人归故山
作者：释鉴微
朝代：宋

旧隐频关念，秦吴忽倦游。离亭逢落日，归路隔沧洲。苔遍安禅石，松侵待月楼。重栖上方夜，攲枕瀑声秋。
送淳上人归故山
作者：释鉴微
朝代：宋

旧隠频关念，秦吴忽倦游。
离亭逢落日，归路隔沧洲。
苔徧安禅石，松侵待月楼。
重栖上方夜，欹枕瀑声秋。
偈二首·其一
作者：释銮
朝代：宋

众卖华兮独卖松，青青颜色不如红。
算来终不与时合，归去来兮翠霭中。
偈二首·其二
作者：释銮
朝代：宋

遁迹隐高峰，高峰又不容。不如归锦里，依旧卖青松。
偈二首·其二
作者：释銮
朝代：宋

遁迹隠高峰，高峰又不容。
不如归锦里，依旧卖青松。
举罽宾国王问师子尊者藴空公案颂
作者：释鑑
朝代：宋

尊者何曾得藴空，罽宾徒自斩春风。
桃花雨后已零落，染得一溪流水红。
颂古三首·其一
作者：释钦
朝代：宋
体裁：偈颂

唤作如如已变名，廓然无圣岂容情。其间妙叶皆同类，不有玄晖辨浊清。
颂古三首·其三
作者：释钦
朝代：宋
体裁：偈颂

有句无句，明来暗去。活捉生擒，捷书露布。如藤倚树，物以类聚。海外人参，蜀中附子。树倒藤枯，切忌名模。句归何所，苏嚧苏嚧。呵呵大笑，破镜不照。大地茫茫，一任�跳。
颂古三首·其三
作者：释钦
朝代：宋

有句无句，明来暗去。
活捉生擒，捷书露布。
如藤倚树，物以类聚。
海外人参，蜀中附子。
树倒藤枯，切忌名模。
句归何所，苏嚧苏嚧。
呵呵大笑，破镜不照。
大地茫茫，一任𨁝跳。
颂古三首·其二
作者：释钦
朝代：宋
体裁：偈颂

八字打开，十分漏泄。孤危不立道方高，伎俩更无随意说。别别，南斗七兮北斗八。
桐柏崇道观
作者：释长吉
朝代：宋
体裁：七言律诗

太帝天坛渤澥连，金霞苍壁隔埃廛。蓬丘不断青禽位，仙仗时来白虎軿。星籥岂惟壶内景，桃花长媚洞中天。优游笑把洪崖袂，瞬息人间又几年。
游栖霞宫
作者：释长吉
朝代：宋

龙虎丹砂炼已成，方瞳绿发仙骨轻。石床半醉海月冷，芝轩长啸天风清。时泛绿觥陪侠客，未骑赤鲤归蓬瀛。朝簪相访惜回驭，屡奏瑶琴太古声。
游栖霞宫
作者：释长吉
朝代：宋

龙虎丹砂炼已成，方瞳绿髮僊骨轻。
石床半醉海月冷，芝轩长啸天风清。
时泛绿觥陪侠客，未骑赤鲤归蓬瀛。
朝簪相访惜回驭，屡奏瑶琴太古声。
赠台倅徐太博
作者：释长吉
朝代：宋

琼树耸芳蕤，灵根植仙圃。懿哲蕴英才，妙岁冲云路。曲台峻清秩，峨冠凛奇趣。霞城倅郡条，惠爱春荣布。心陂万顷澄，群物欣翔鹭。浮云摈繁虑，虚舟游太素。庾楼明月情，谢塘春草句。沙鸟下琴轩，江风起厅树。颙昂出俗操，益为时贤慕。异日柏梁游，渊云让孤步。
赠台倅徐太博
作者：释长吉
朝代：宋

琼树耸芳蕤，灵根植仙圃。
懿哲藴英才，妙岁冲云路。
曲台峻清秩，峨冠凛奇趣。
霞城倅郡条，惠爱春荣布。
心陂万顷澄，羣物欣翔鹭。
浮云摈繁虑，虚舟游太素。
庾楼明月情，谢塘春草句。
沙鸟下琴轩，江风起厅树。
颙昂出俗操，益为时贤慕。
异日柏梁游，渊云让孤步。
赠郡纠陈员外
作者：释长吉
朝代：宋

耿介蕴国器，兹焉纠郡纲。清规禀诗礼，华阀联簪裳。才刃挺铦利，心鉴涵辉光。盘错无以壅，奸邪固难藏。民冤积已雪，吏局清如霜。弹雀费明月，补履烦干将。火烈金益坚，雪深松愈苍。英声人驰骛，壮气方激昂。凝旒嗣洪业，百辟升贤良。孰知隐鹄志，即起摩天翔。
赠郡纠陈员外
作者：释长吉
朝代：宋

耿介藴国器，兹焉纠郡纲。
清规禀诗礼，华阀联簪裳。
才刃挺铦利，心鑑涵辉光。
盘错无以壅，姦邪固难藏。
民冤积已雪，吏局清如霜。
弹雀费明月，补履烦干将。
火烈金益坚，雪深松愈苍。
英声人驰骛，壮气方激昂。
凝旒嗣洪业，百辟升贤良。
孰知隠鹄志，即起摩天翔。
题清辉堂
作者：释长吉
朝代：宋

结庐江上栖，江云日为侣。江山相掩映，清辉满庭户。沙暝见归禽，潮回闻去橹。落景一帘风，残雪半江雨。中餐啜露葵，午坐烹茶乳。少室传花旨，南华齐物语。隐几赜渊源，篆香随玉麈。爱此坐忘归，东峰月华吐。
题清辉堂
作者：释长吉
朝代：宋

结庐江上栖，江云日为侣。
江山相掩映，清辉满庭户。
沙暝见归禽，潮回闻去橹。
落景一帘风，残雪半江雨。
中餐啜露葵，午坐烹茶乳。
少室传花旨，南华齐物语。
隠几赜渊源，篆香随玉麈。
爱此坐忘归，东峰月华吐。
句
作者：释閒卿
朝代：宋

白云教早归。
偈
作者：释闻一
朝代：宋
体裁：偈颂

拈花微笑虚劳力，立雪齐腰枉用功。争似老卢无用处，却传衣钵振真风。
偈
作者：释静
朝代：宋

声前认得，已涉廉纤。
句下承当，犹为钝汉。
电光石火，尚在迟疑。
点着不来，横尸万里。
偈
作者：释静
朝代：宋

声前认得，已涉廉纤。句下承当，犹为钝汉。电光石火，尚在迟疑。点著不来，横尸万里。
偈
作者：释静
朝代：宋

声前认得，已涉廉织。
句下承当，犹为钝汉。
电光石火，尚在迟疑。
点著不来。横尸万里。
化前题壁
作者：释顿悟
朝代：宋

精神若还天，肉骨又还上。
上下都还了，此身元是主。
惟有一点云，不散还不聚。
从然却还来，未脱寻常母。
若更善修日，西方是吾祖。
化前题壁
作者：释顿悟
朝代：宋
体裁：古风

精神若还天，肉骨又还土。上下都还了，此身元是主。惟有一点云，不散还不聚。纵然却还来，未脱寻常母。若更善修日，西方是吾祖。
偈
作者：释高
朝代：宋

象王行，师子住，赤脚崑崙眉卓竖。
寒山拾得笑呵呵，指点门前老松树。
偈
作者：释高
朝代：宋
体裁：偈颂

象王行，师子住，赤脚昆崙眉卓竖。寒山拾得笑呵呵，指点门前老松树。
偈
作者：释鼎需
朝代：宋

顶门竖亚摩酰眼，肘后斜悬夺命符。
瞎却眼，卸却符，赵州东壁挂葫芦。
偈
作者：释鼎需
朝代：宋

顶门竖亚摩醯眼，肘后斜悬夺命符。瞎却眼，卸却符，赵州东壁挂葫芦。
偈二十首
作者：释鼎需
朝代：宋

隈严遁谷，败种焦牙。应物随形，拖泥带水。奔流度刃，未是作家。疾燄过风，犹为钝汉。子能承父业，赚杀几多人。家破人亡后，无门寄此身。愁人莫向愁人说，说向愁人愁杀人。欲得现前，莫存顺逆。屙屎送尿，多少省力。堂堂兮巍巍，威威兮蕤蕤。手携兔角杖，脚踏石乌龟。来莫可抑，去莫可追。而今到此，合掌趺跪。我观鹞子抟天飞，乌龟水底逐鱼儿。三个婆婆六个奶，金刚背上烂如泥。诸仁者，知不知。伯牙虽会弹，善听须子期。昨夜三更转向西，昏昏宇宙几人迷。澄潭影转风初息，孤狖微闻岭外啼。在凡全凡，在圣全圣。各各据本位，通达事理竟。譬如钟中无鼓响，鼓中无钟声。钟鼓不相参，句句无前后。若能于此彻根源，一任金毛唤作狗。忙忙途路未归人，切忌面南看北斗。独枕孤峰忘岁月，梧桐叶落始知秋。若知扑落非他物，始解纵横得自由。万仞悬崖丝系腰，百尺竿头独打翘。大洋海里骤骅骝，须弥顶上驾扁舟。好个通天作略，自然脱体风流。今朝有酒今朝醉，明日愁来明日愁。行亦禅，坐亦禅，语默动静体安然。江上晚来堪画处，一叶扁舟破远烟。陜府铁牛吞大像，生得河东鸑鷟儿。海门深处宜归隐，只恐调高人不知。知不知，拟欲抬眸一顾之，早是失却两茎眉。世尊拈花，迦叶微笑。师铁得金，一场富贵。马祖升堂，百丈卷席。为众竭力，祸出私门。人间正月十五日，西来祖意若为陈。楼台上下火照火，车马往来人看人。一不得孤负自己，二不得停囚长智。三不得生心比拟，拟不拟，眨起眉毛千万里。死中活，閒云散尽长空阔。活中死，螺江水流截不住。两岸芦花相对开，渔翁拨棹还归去。去去何处，寒梅已绽岭南枝，漫漫雪覆千峰寺。三月安居，九旬禁足。物外閒人，何拘何束。青绢扇子足风凉，一任山青并水绿。行罗汉慈，破结贼故。行菩萨慈，安众生故。行如来慈，续慧命故。横按吹毛，虚张意气。冲开铁壁，枉费精神。西天悉达多太子，今日降神出母胎。一步一莲随宝足，人间天上独崔嵬。
偈二十首·其一
作者：释鼎需
朝代：宋
体裁：偈颂

隈严遁谷，败种焦牙。应物随形，拖泥带水。
偈二十首·其一九
作者：释鼎需
朝代：宋

横按吹毛，虚张意气。
衝开铁壁，枉费精神。
偈二十首·其一五
作者：释鼎需
朝代：宋

虎头带角人难措，石火电光须密布。
假饶烈士荐应难，懵底那能解回互。
偈二十首·其一六
作者：释鼎需
朝代：宋

死中活，閒云散尽长空阔。
活中死，螺江水流截不住。
两岸芦花相对开，渔翁拨棹还归去。
去去何处，寒梅已绽岭南枝，漫漫雪覆千峯寺。
偈二十首·其七
作者：释鼎需
朝代：宋
体裁：偈颂

昨夜三更转向西，昏昏宇宙几人迷。澄潭影转风初息，孤狖微闻岭外啼。
偈二十首·其三
作者：释鼎需
朝代：宋
体裁：偈颂

子能承父业，赚杀几多人。家破人亡后，无门寄此身。愁人莫向愁人说，说向愁人愁杀人。
偈二十首·其九
作者：释鼎需
朝代：宋

独枕孤峯忘岁月，梧桐叶落始知秋。
若知扑落非他物，始解纵横得自由。
万仞悬崖丝繫腰，百尺竿头独打翘。
大洋海裏骤骅骝，须弥顶上驾扁舟。
好箇通天作略，自然脱体风流。
今朝有酒今朝醉，明日愁来明日愁。
偈二十首·其九
作者：释鼎需
朝代：宋

独枕孤峰忘岁月，梧桐叶落始知秋。若知扑落非他物，始解纵横得自由。万仞悬崖丝系腰，百尺竿头独打翘。大洋海里骤骅骝，须弥顶上驾扁舟。好个通天作略，自然脱体风流。今朝有酒今朝醉，明日愁来明日愁。
偈二十首·其二
作者：释鼎需
朝代：宋
体裁：偈颂

奔流度刃，未是作家。疾燄过风，犹为钝汉。
偈二十首·其二十
作者：释鼎需
朝代：宋
体裁：偈颂

西天悉达多太子，今日降神出母胎。一步一莲随宝足，人间天上独崔嵬。
偈二十首·其五
作者：释鼎需
朝代：宋
体裁：偈颂

堂堂兮巍巍，威威兮蕤蕤。手携兔角杖，脚踏石乌龟。来莫可抑，去莫可追。而今到此，合掌趺跪。
偈二十首·其八
作者：释鼎需
朝代：宋
体裁：偈颂

在凡全凡，在圣全圣。各各据本位，通达事理竟。譬如钟中无鼓响，鼓中无钟声。钟鼓不相参，句句无前后。若能于此彻根源，一任金毛唤作狗。忙忙途路未归人，切忌面南看北斗。
偈二十首·其六
作者：释鼎需
朝代：宋

我观鹞子抟天飞，乌龟水底逐鱼儿。三个婆婆六个奶，金刚背上烂如泥。诸仁者，知不知。伯牙虽会弹，善听须子期。
偈二十首·其六
作者：释鼎需
朝代：宋

我观鹞子抟天飞，乌龟水底逐鱼儿。
三箇婆婆六箇奶，金刚背上烂如泥。
诸仁者，知不知。
伯牙虽会弹，善听须子期。
偈二十首·其十
作者：释鼎需
朝代：宋
体裁：偈颂

行亦禅，坐亦禅，语默动静体安然。江上晚来堪画处，一叶扁舟破远烟。
偈二十首·其十一
作者：释鼎需
朝代：宋
体裁：偈颂

陜府铁牛吞大像，生得河东鸑鷟儿。海门深处宜归隐，只恐调高人不知。知不知，拟欲抬眸一顾之，早是失却两茎眉。
偈二十首·其十七
作者：释鼎需
朝代：宋
体裁：偈颂

三月安居，九旬禁足。物外閒人，何拘何束。青绢扇子足风凉，一任山青并水绿。
偈二十首·其十三
作者：释鼎需
朝代：宋
体裁：偈颂

人间正月十五日，西来祖意若为陈。楼台上下火照火，车马往来人看人。
偈二十首·其十九
作者：释鼎需
朝代：宋

横按吹毛，虚张意气。冲开铁壁，枉费精神。
偈二十首·其十二
作者：释鼎需
朝代：宋
体裁：偈颂

世尊拈花，迦叶微笑。师铁得金，一场富贵。马祖升堂，百丈卷席。为众竭力，祸出私门。
偈二十首·其十八
作者：释鼎需
朝代：宋
体裁：偈颂

行罗汉慈，破结贼故。行菩萨慈，安众生故。行如来慈，续慧命故。
偈二十首·其十六
作者：释鼎需
朝代：宋

死中活，閒云散尽长空阔。活中死，螺江水流截不住。两岸芦花相对开，渔翁拨棹还归去。去去何处，寒梅已绽岭南枝，漫漫雪覆千峰寺。
偈二十首·其十四
作者：释鼎需
朝代：宋
体裁：偈颂

一不得孤负自己，二不得停囚长智。三不得生心比拟，拟不拟，眨起眉毛千万里。
偈二十首·其四
作者：释鼎需
朝代：宋
体裁：偈颂

欲得现前，莫存顺逆。屙屎送尿，多少省力。
偈四首
作者：释鼎需
朝代：宋

便请从东过西，不妨水云自若。如其稍涉迟回，直是一槌粉碎。懒翁懒中懒，最懒懒说禅。亦不重自己，亦不重先贤。又谁管你地，又谁管你天。物外翛然无个事，日上三竿犹更眠。心如皎月连天照，性似寒潭彻底清。无价夜光人不识，梦中虚度几千春。十四十五，明明已露。更问如何，西天此土。
偈四首·其一
作者：释鼎需
朝代：宋
体裁：偈颂

便请从东过西，不妨水云自若。如其稍涉迟回，直是一槌粉碎。
偈四首·其三
作者：释鼎需
朝代：宋
体裁：偈颂

心如皎月连天照，性似寒潭彻底清。无价夜光人不识，梦中虚度几千春。
偈四首·其二
作者：释鼎需
朝代：宋
体裁：偈颂

懒翁懒中懒，最懒懒说禅。亦不重自己，亦不重先贤。又谁管你地，又谁管你天。物外翛然无个事，日上三竿犹更眠。
偈四首·其四
作者：释鼎需
朝代：宋
体裁：偈颂

十四十五，明明已露。更问如何，西天此土。
自赞
作者：释鼎需
朝代：宋
体裁：赞

一不爱乖崖傲物，又不爱像楼打楼。饱谙世事慵开口，暗展双眉自点头。
颂古十七首
作者：释鼎需
朝代：宋

鸟窠佛法无多子，只在褴襂一布毛。一气吹来何处去，至今天下有譊讹。打车即是打牛是，鼻孔辽天也被穿。已向人前输肺腑，可怜今古妄加鞭。父子相将草里游，人前拈弄几包羞。返雷一震惊天地，直得沧溟绝点流。大义开田创祖基，分明书契示传持。儿孙不肯遗先业，乞食年年役路歧。王令威严谁敢拟，纤毫才动铁轮随。时人只见锥头利，几人能见利头锥。镆铘在握当堂坐，拟欲冲前便丧躯。纵使机锋如电拂，到头未免病栖芦。堪笑当年陆大夫，独誇身外更无馀。不因指出花如梦，争得双眸翳尽除。盐贵米贱，诸事成现。拟欲商量，脑后拔箭。金木水火土，始终颠倒数。五六下四三，初爻传白虎。苦苦，卜得此卦一生贫，远信不来病人死。骑虎头，把虎尾，霹雳一声惊万里。坐观成败老将军，脑后一槌谁敢拟。拟不拟，个个无裈长者子。昨夜三更转向西，昏昏宇宙几人迷。澄潭影转风初息，猿狖微闻岭外啼。两个孩儿抱花鼓，左边打了右边舞。一曲两曲无人会，历历清风动千古。京师出大黄，不许谩商量。贵买还贱卖，才吃便承当。一不问兮二不休，直须识取那钩头。再三回首来相见，急水波心辊绣毬。云门大作师子吼，刚把衷肠为谁剖。眼似流星尚懵然，狂夫逐臭争知有。君不见，岩头有语兮，咬人屎橛非好狗。畐塞虚空，不如不去。前后际断，今亦无住。倒骑佛殿出三门，却把三门挂露柱。全锋敌胜铁牛机，电掣雷奔已是迟。等閒活捉卢陂老，纵饶猛略若为施。君不见，寰中意气，阃外威权，拟议冲前总灭门。？？鸟，守空池。鱼从脚底过，？？总不知。幽谷白云藏白雀，拟心栖处隔山迷。直饶不住栖心处，犹落怡山第二机。三人證龟成鳖，刚把天机漏泄。木人岭上唱歌，石女眼中滴血。路穷崖断进无门，赖有山翁指出原。九曲黄河清彻底，谁知别是一乾坤。
颂古十七首·其一
作者：释鼎需
朝代：宋
体裁：偈颂

鸟窠佛法无多子，只在褴襂一布毛。一气吹来何处去，至今天下有譊讹。
颂古十七首·其一〇
作者：释鼎需
朝代：宋

骑虎头，把虎尾，霹雳一声惊万里。
坐观成败老将军，脑后一槌谁敢拟。
拟不拟，箇箇无裩长者子。
颂古十七首·其一七
作者：释鼎需
朝代：宋

全锋敌胜铁牛机，电掣雷奔已是迟。
等閒活捉卢陂老，纵饶猛略若为施。
君不见，寰中意气，阃外威权，拟议衝前总灭门。
颂古十七首·其一三
作者：释鼎需
朝代：宋

京师出大黄，不许谩商量。
贵买还贱卖，纔吃便承当。
颂古十七首·其一二
作者：释鼎需
朝代：宋

两箇孩儿抱花鼓，左边打了右边舞。
一曲两曲无人会，历历清风动千古。
颂古十七首·其一四
作者：释鼎需
朝代：宋

一不问兮二不休，直须识取那鈎头。
再三回首来相见，急水波心辊绣毬。
颂古十七首·其七
作者：释鼎需
朝代：宋

堪笑当年陆大夫，独夸身外更无余。
不因指出花如梦，争得双眸翳尽除。
颂古十七首·其七
作者：释鼎需
朝代：宋

堪笑当年陆大夫，独誇身外更无馀。不因指出花如梦，争得双眸翳尽除。
颂古十七首·其三
作者：释鼎需
朝代：宋

父子相将草裏游，人前拈弄几包羞。
返雷一震惊天地，直得沧溟绝点流。
颂古十七首·其三
作者：释鼎需
朝代：宋

父子相将草里游，人前拈弄几包羞。返雷一震惊天地，直得沧溟绝点流。
颂古十七首·其九
作者：释鼎需
朝代：宋
体裁：偈颂

金木水火土，始终颠倒数。五六下四三，初爻传白虎。苦苦，卜得此卦一生贫，远信不来病人死。
颂古十七首·其二
作者：释鼎需
朝代：宋
体裁：偈颂

打车即是打牛是，鼻孔辽天也被穿。已向人前输肺腑，可怜今古妄加鞭。
颂古十七首·其二〇
作者：释鼎需
朝代：宋

三人证龟成鳖，刚把天机漏洩。
木人岭上唱歌，石女眼中滴血。
颂古十七首·其二一
作者：释鼎需
朝代：宋

路穷崖断进无门，赖有山翁指出原。
九曲黄河清彻底，谁知别是一干坤。
颂古十七首·其二十
作者：释鼎需
朝代：宋

三人證龟成鳖，刚把天机漏泄。木人岭上唱歌，石女眼中滴血。
颂古十七首·其二十一
作者：释鼎需
朝代：宋

路穷崖断进无门，赖有山翁指出原。九曲黄河清彻底，谁知别是一乾坤。
颂古十七首·其五
作者：释鼎需
朝代：宋

王令威严谁敢拟，纤毫才动铁轮随。时人只见锥头利，几人能见利头锥。
颂古十七首·其五
作者：释鼎需
朝代：宋

王令威严谁敢拟，纤毫纔动铁轮随。
时人只见锥头利，几人能见利头锥。
颂古十七首·其八
作者：释鼎需
朝代：宋
体裁：偈颂

盐贵米贱，诸事成现。拟欲商量，脑后拔箭。
颂古十七首·其六
作者：释鼎需
朝代：宋

镆铘在握当堂坐，拟欲冲前便丧躯。纵使机锋如电拂，到头未免病栖芦。
颂古十七首·其六
作者：释鼎需
朝代：宋

镆铘在握当堂坐，拟欲衝前便丧躯。
纵使机锋如电拂，到头未免病栖芦。
颂古十七首·其十
作者：释鼎需
朝代：宋

骑虎头，把虎尾，霹雳一声惊万里。坐观成败老将军，脑后一槌谁敢拟。拟不拟，个个无裈长者子。
颂古十七首·其十一
作者：释鼎需
朝代：宋
体裁：偈颂

昨夜三更转向西，昏昏宇宙几人迷。澄潭影转风初息，猿狖微闻岭外啼。
颂古十七首·其十七
作者：释鼎需
朝代：宋

全锋敌胜铁牛机，电掣雷奔已是迟。等閒活捉卢陂老，纵饶猛略若为施。君不见，寰中意气，阃外威权，拟议冲前总灭门。
颂古十七首·其十三
作者：释鼎需
朝代：宋

京师出大黄，不许谩商量。贵买还贱卖，才吃便承当。
颂古十七首·其十九
作者：释鼎需
朝代：宋
体裁：偈颂

幽谷白云藏白雀，拟心栖处隔山迷。直饶不住栖心处，犹落怡山第二机。
颂古十七首·其十二
作者：释鼎需
朝代：宋

两个孩儿抱花鼓，左边打了右边舞。一曲两曲无人会，历历清风动千古。
颂古十七首·其十五
作者：释鼎需
朝代：宋
体裁：偈颂

云门大作师子吼，刚把衷肠为谁剖。眼似流星尚懵然，狂夫逐臭争知有。君不见，岩头有语兮，咬人屎橛非好狗。
颂古十七首·其十八
作者：释鼎需
朝代：宋
体裁：偈颂

��鸟，守空池。鱼从脚底过，��总不知。
颂古十七首·其十六
作者：释鼎需
朝代：宋
体裁：偈颂

畐塞虚空，不如不去。前后际断，今亦无住。倒骑佛殿出三门，却把三门挂露柱。
颂古十七首·其十四
作者：释鼎需
朝代：宋

一不问兮二不休，直须识取那钩头。再三回首来相见，急水波心辊绣毬。
颂古十七首·其四
作者：释鼎需
朝代：宋
体裁：偈颂

大义开田创祖基，分明书契示传持。儿孙不肯遗先业，乞食年年役路歧。
颂古四首
作者：释鼎需
朝代：宋

入息未尝居阴界，出息何曾涉万缘。一声渔笛离南浦，依旧芦花深处眠。池阳面壁许谁知，万古孤峰对落晖。才见攒眉便回去，早知不是丈夫儿。闭门入圃太周遮，一唤回头便到家。良遂知时人不委，海山空映夕阳斜。言言言兮，飘风洒雪。默默默兮，雷輷电掣。藕丝孔里骑大鹏，等閒挨落天边月。
颂古四首·其一
作者：释鼎需
朝代：宋
体裁：偈颂

入息未尝居阴界，出息何曾涉万缘。一声渔笛离南浦，依旧芦花深处眠。
颂古四首·其三
作者：释鼎需
朝代：宋
体裁：偈颂

闭门入圃太周遮，一唤回头便到家。良遂知时人不委，海山空映夕阳斜。
颂古四首·其二
作者：释鼎需
朝代：宋

池阳面壁许谁知，万古孤峯对落晖。
纔见攒眉便回去，早知不是丈夫儿。
颂古四首·其二
作者：释鼎需
朝代：宋

池阳面壁许谁知，万古孤峰对落晖。才见攒眉便回去，早知不是丈夫儿。
偈
作者：释齐岳
朝代：宋
体裁：偈颂

旋收黄叶烧青烟，竹榻和衣斗夜眠。粥后放参三下鼓，孰能更话祖师禅。
偈颂二首
作者：释齐己
朝代：宋

荐得是，移华兼蝶至。荐得非，担泉带月归。是也好，郑州梨胜青州枣。非也好，象山路入蓬莱岛。是亦没交涉，踏著秤锤硬似铁。非亦没交涉，金刚宝剑当头截。阿呵呵，会也么，知事少时烦恼少，识人多处是非多。渐渐鸡皮鹤发，父少而子老。看看行步躘蹱，疑杀木上座。直饶金玉满堂，照顾白拈贼。岂免衰残老病，正好著精彩。任汝千般快乐，渠侬合自由。无常终是到来，归堂吃茶去。唯有径路修行，依旧打之绕。但念阿弥陀佛，念得不济事。
永乐寺
作者：释龙石
朝代：宋
体裁：五言绝句

江云如镜平，月当秋夜白。欸乃一声歌，舟中南北客。
次韵奉酬仲灵岁暮还西坞见寄
作者：释𧦬元
朝代：宋
体裁：五言律诗

野步溪流静，源深兴未归。晚禽栖雪竹，残霰洒禅衣。放意天涯远，狂吟人迹稀。诗成寄我侣，清气动禅扉。
次韻奉酬仲靈歲暮還西塢見寄
作者：释𧦬元
朝代：宋

野步溪流靜，源深興未歸。
晚禽棲雪竹，殘霰灑禪衣。
放意天涯遠，狂吟人跡稀。
詩成寄我侶，清氣動禪扉。
偈
作者：釋世奇
朝代：宋

夢中聞版響，覺後蝦蟆啼。
蝦蟆與版響，山嶽一時齊。
臨終偈
作者：釋世奇
朝代：宋

諸法空故我心空，我心空故諸法同。
諸法我心無別體，只在而今一念中。
偈
作者：釋中仁
朝代：宋

九十春光已過半，養花天氣正融和。
海棠枝上鶑聲好，道與時流見得麽。
舉狗子無佛性話頌
作者：釋中仁
朝代：宋

二八佳人刺繡遲，紫荆花下囀黄鸝。
可憐無限傷春意，盡在停針不語時。
舉與萬法爲侶因緣頌
作者：釋中仁
朝代：宋

秤鎚搦出油，閑言長語休。
腰纏十萬貫，騎鶴上揚州。
經方干舊居
作者：釋乾康
朝代：宋

鏡湖中有月，處士後無人。
荻笋抽高節，鱸魚躍老鱗。
詩一首
作者：釋乾康
朝代：宋

隔岸紅塵忙似火，當軒青嶂冷如冰。
烹茶童子休相問，報道門前是衲僧。
賦殘雪
作者：釋乾康
朝代：宋

六出奇花已住開，郡城相次見樓臺。時人莫把和泥看，一片飛從天上來。
頌古二十首·其一
作者：釋了一
朝代：宋

外道殷勤來問佛，有言不問及無言。
大雄不費纖毫力，良馬何曾用舉鞭。
頌古二十首·其一〇
作者：釋了一
朝代：宋

檀越家中作水牛，收來放去任優遊。
不曾犯著人苗稼，何必南泉對趙州。
頌古二十首·其一一
作者：釋了一
朝代：宋

大地是眼沒處屙，衲僧到此便聱訛。
須知別有安身訣，會得安身事更多。
咄，鍬子安著在甚麽處。
頌古二十首·其一七
作者：釋了一
朝代：宋

竹箆舉起成生殺，豈肯容人亂札錐。
劈脊一揮如薦得，銀山鐵壁也光輝。
頌古二十首·其一三
作者：釋了一
朝代：宋

殿上從來好功德，如何侍者却疑惑。
趙州露出赤心肝，問著依然墨漆黑。
頌古二十首·其一九
作者：釋了一
朝代：宋

楊岐金圈與栗蓬，吞跳依前事不同。
大海都來一口吸，更無南北與西東。
頌古二十首·其一二
作者：釋了一
朝代：宋

禮佛無端撞趙州，却將知見作寃讐。
如今四海平如掌，雲自高飛水自流。
頌古二十首·其一五
作者：釋了一
朝代：宋

的的古帆已掛後，小魚吞却大頭魚。
雖然李廣運神箭，自古張顛解草書。
頌古二十首·其一八
作者：釋了一
朝代：宋

鐘樓上念讚，床脚下種菜。
猛虎當路蹲，時人俱不會。
黄蘗花開自有時，明州有箇憨布袋。
頌古二十首·其一六
作者：釋了一
朝代：宋

春有百花夏有熱，秋有凉風冬有雪。
若無閒事掛心頭，便是人間好時節。
頌古二十首·其一四
作者：釋了一
朝代：宋

鐘鼓未鳴先托鉢，雪峯平地成饒舌。
當時一徑入僧堂，且看巖頭有何說。
頌古二十首·其七
作者：釋了一
朝代：宋

烏臼分明棒有眼，這僧直是眼無筋。
假饒打著百千箇，切莫將伊掛齒唇。
頌古二十首·其三
作者：釋了一
朝代：宋

白日街頭獨自行，夜間屋裏獨自卧。
山高不礙白雲飛，竹密不妨流水過。
頌古二十首·其九
作者：釋了一
朝代：宋

甘贄設粥念摩訶，致見南泉打破鍋。
萬事但將公道斷，任教四海動干戈。
頌古二十首·其二
作者：釋了一
朝代：宋

清浄行者不涅槃，破戒比丘無地獄。
天台相接到西川，總是自家親眷屬。
頌古二十首·其二〇
作者：釋了一
朝代：宋

熱糍盪口成痕跡，糍冷令人便動脾。
何似且拈安一處，家常茶飯且隨時。
頌古二十首·其八
作者：釋了一
朝代：宋

須知天地共同根，萬物從來元一體。
未審南泉庭下花，幾人看了夢相似。
頌古二十首·其六
作者：釋了一
朝代：宋

南泉特地指瓶，隱峯便來瀉水。
兩人自不識羞，掘地深埋自己。
頌古二十首·其四
作者：釋了一
朝代：宋

清源佛法意如何，米價酬來太老婆。
眨上眉毛行大道，莫於平地起風波。
偈
作者：釋了元
朝代：宋

趙州當日少謙光，不出三門見趙王。
爭似金山無量相，大千都是一禪床。
句·其一
作者：釋了元
朝代：宋

子瞻船上带家來。
句·其一
作者：釋了元
朝代：宋

紫蟹黄柑新酒熟，夜間船尾唱伊州。
句·其三
作者：釋了元
朝代：宋

紅裙蘸碧波。
句·其二
作者：釋了元
朝代：宋

正是清澄秋雨夜，空傳玉蕊發春晴。
句·其二
作者：釋了元
朝代：宋

龍枝已逐風雷變，減卻虛窗半日涼。
句·其五
作者：釋了元
朝代：宋

無山得似巫山秀。
句·其四
作者：釋了元
朝代：宋

藕斷鷺鷥飛。
和賜後苑金橘
作者：釋了元
朝代：宋

苑臣初摘置琱盤，口敕宣恩賜近官。
氣味豈同淮枳變，皮膚不作楚梅酸。
參差翠葉藏珠琲，錯落黄金鑄彈丸。
安得一株擎雨露，畫圖傳與世人看。
寄劉凝之中允
作者：釋了元
朝代：宋

廬山南面落星濱，八十清強致仕人。
天下共推爲大老，皇家不得作忠臣。
雲棲高鎖真空月，竹洞深藏覺苑春。
莫道神仙便無事，赤心長是念斯民。
戒殺文
作者：釋了元
朝代：宋

鱗甲材毛諸品類，衆生與佛心無二。
只爲當時錯用心，致使今生頭角異。
水中游，林裏戲，何忍將來充日計。
磨刀着火或研虀，口不能言眼還覷。
或槌磕，或刀刺，牽入鑊湯深可畏。
㷟燖毛羽括皮鱗，刮脊剜心猶吐氣。
美君喉，誇好味，勸子勸妻言俊利。
只知恣性縱無明，不懼陰司毫髮記。
命纔終，冤對至，面睹閻王爭敢諱。
從頭一一報無差，爐戾鑊湯何處避。
勸賢豪，須戒忌，莫把衆生當容易。
食他一臠臠還他，古聖留言終不僞。
戒殺兼能買放生，免入阿鼻無問地。
投韓太祝
作者：釋了元
朝代：宋

公子乘閑臥絳幮，白衣老吏慢寒儒。
不知夢見周公否，曾說當時吐哺無。
沂山龍祠祈雨有應
作者：釋了元
朝代：宋

南山高峻嶒，北山亦崷崒，坐看兩山雲出沒。
行如驅，歸若呼，始覺山中有靈物。
鬱鬱其焚蘭，覃覃其擊鼓，祝屢云云巫屢舞。
我民無罪神所憐，一夜雷風三尺雨。
嶺木兮蒼蒼，溪泉兮央央，決雲散諸峰互明滅。
東阡西陌農事忙，廟閑山空音響絕。
焦山三詔洞
作者：釋了元
朝代：宋

疇昔先生此掩關，紫泥三到石房間。
若教便逐蒲輪起，安得清風鎮海山。
端午帖子
作者：釋了元
朝代：宋

艾葉成人後，榴花結子初。
江心新得鏡，龍瑞護仙居。
答可遵
作者：釋了元
朝代：宋

打睡禪和萬萬千，夢中趨利走如楊。
勸君打快修憚定，老境如蠶已再眠。
答蘇子由
作者：釋了元
朝代：宋

匕飯盤蔬強少留，相逢何物可消憂。
緣君未得酒中趣，與我漫爲方外遊。
草亂不容移馬跡，山雄全欲逼城樓。
濟時異日須公等，莫狎翩翩海上鷗。
自爲像贊
作者：釋了元
朝代：宋

李公天下石麒麟，傳得雲居道者真。
不爲拈華明人事，等閑開口笑何人。
泥牛漫向風前嗅，枯木無端雪裏春。
對現堂堂俱不識，太平時代自由身。
送劉貢父悴海陵
作者：釋了元
朝代：宋

吾儕客京師，晨夕厭歡聒。
僦舍八九椽，鬱溽增煩渴。
有如轍中魚，噞喁不可活。
百鳥趨高門，䟃𧽼互揮喝。
論辯苦難裁，氣焰欻相奪。
所喪或捐軀，所得未易撮。
我聞江湖間，連山翠如抹。
山下走滄波，山巔富松栝。
鳧鴨亂菰蒲，魚黿聚坡堨。
世事劇飛電，人生真漂沫。
誰其違樂遊，而此卷顰額。
君直秘書閣，日趨黄金闥。
忽思雲水行，飄然誰能遏。
朝出都門東，襟胸迥披豁。
放舟下淮楚，天地頓空闊。
莫苦道路難，暑令怳已末。
君看日月疾，俯仰換裘葛。
無謂監州微，孔孟猶短褐。
時來發光華，春陽奮枯枿。
惟君飽才術，流輩服穎脫。
早作歸朝期，豈學弦與筈。
遊藏春塢用坡韻復題其後
作者：釋了元
朝代：宋

門掩青春春自饒，未容取次老僧敲。
輸他蜂蝶無情物，相逐偷香過柳梢。
遊雲門
作者：釋了元
朝代：宋

一陣若邪溪上雨，雨過荷花香滿路。
拖筇縱步入松門，寺在白雲堆裏住。
老僧卻笑尋茶具，旋汲寒泉煮玉乳。
睡魔驚散毛骨清，坐看秦峰秋月午。
月明山鳥亂相呼，松杉竹影半窗戶。
令人徹曉憶匡廬，作詩先寄江南去。
長歌
作者：釋了元
朝代：宋

野鳥啼，野鳥啼時時有思。
有思春氣桃花發，春氣桃花發滿枝。
滿枝鶯雀相呼喚，鶯雀相呼喚巖畔。
巖畔花紅似錦屏，花紅似錦屏堪看。
堪看山，山秀麗，秀麗山前煙霧起。
山前煙霧起清浮，清浮浪促潺湲水。
浪促潺湲水景幽，景幽深處好，深處好追遊。
追遊傍水花，傍水花似雪，似雪梨花光皎潔。
梨花光皎潔玲瓏，玲瓏似墜銀花折。
似墜銀花折最好，最好柔茸溪畔草。
柔茸溪畔草青青，雙雙蝴蝶飛來到。
蝴蝶飛來列落花，落花林裏鳥啼叫。
林裏鳥啼叫不休，不休爲憶春光好。
爲憶春光好楊柳，楊柳枝枝春色秀。
春色秀時常共飲，時常共飲春濃酒。
春濃酒似醉，似醉閑行春色裏。
閑行春色裏相逢，相逢競憶遊山水。
競憶遊山水心息，心息悠悠歸去來，歸去來休休役役。
頌古聯珠
作者：釋了元
朝代：宋

塵中辯主眼分明，特地尋方更點睛。
堪笑耆婆雖暝眩，至今南北絕人行。
題江幹初雪圖
作者：釋了元
朝代：宋

此身何補一毫芒，三辱清時政事堂。
病骨未爲山下土，尚尋遺墨話存亡。
題茶詩與東坡
作者：釋了元
朝代：宋

穿雲摘盡社前春，一兩平分半與君。
遇客不須容易點，點茶須是喫茶人。
偈
作者：釋了常
朝代：宋

等閑放下，佛手掩不住。
特地收來，大地絕纖埃。
向君道，莫疑猜，處處頭頭見善財。
鎚下分明如得旨，無限勞生眼自開。
偈
作者：釋了心
朝代：宋

佛之一字孰云無，木馬泥牛滿道途。
倚遍欄干春色晚，海風吹斷碧珊瑚。
喜雨偈·其一
作者：釋了思
朝代：宋

熇熇炎威遍野飄，流金爍石土山焦。
精誠不作軒雷轉，孰與人間濟槁苗。
喜雨偈·其三
作者：釋了思
朝代：宋

衲子相逢競喜忻，應期甘雨一番新。
了知潤物無窮意，祇在維摩此念真。
喜雨偈·其二
作者：釋了思
朝代：宋

救旱無方種種求，老龍誰識隱巖湫。
茅山居士興慈願，一叱風雲四百州。
偈
作者：釋了性
朝代：宋

一葦江頭楊柳春，波心不見昔時人。
雪庭要識安心士，鼻孔依前搭上唇。
偈頌五首·其一
作者：釋了悟
朝代：宋

今朝七月半，叢林解制忙。
當頭老水牯，筋骨不堪當。
大家團欒禮三拜，栴檀薝蔔一般香。
偈頌五首·其二
作者：釋了悟
朝代：宋

今朝開爐向火，諸方說禪浩浩。
靈山一字也無，普請大家證據。
偈頌五首·其五
作者：釋了悟
朝代：宋

昨日栽茄子，今日種冬瓜。
一聲河滿子，和月落誰家。
偈頌五首·其四
作者：釋了悟
朝代：宋

倒嶽傾湫與麽來，小根魔子謾疑猜。
神駒一躍三千界，空說門前下馬臺。
讀政黄牛
作者：釋了悟
朝代：宋

清曠情懷世莫羈，放心異類樂斯時。
千山萬水無窮意，只許灘頭白鷺知。
頌古
作者：釋了悟
朝代：宋

試問鐘聲披七條，輕輕擊著無明發。
買來餬餠是饅頭，苦哉觀世音菩薩。
一翁
作者：釋了惠
朝代：宋

朕兆未分初，都盧只老夫。
包羲太多事，胡處又添鬚。
中原之寶
作者：釋了惠
朝代：宋

至寶應難別，波斯雙眼昏。
何如放下手，留取鎮中原。
丹霞見靈照
作者：釋了惠
朝代：宋

當風鴉臭氣，一箇豆娘兒。
熏得行人走，衝爺皺斷眉。
五祖栽松六祖擔柴贊·其一
作者：釋了惠
朝代：宋

恨殺老頭陀，山移恨不磨。
吾今擔頭重，爲汝種松多。
五祖栽松六祖擔柴贊·其三
作者：釋了惠
朝代：宋

夯擔不擔柴，通經不識字。
新州路上人，中書堂裏事。
三更月照東禪寺。
偈頌七十一首·其一〇
作者：釋了惠
朝代：宋

一二三四五，不落宮商角徵羽。
混然格調超千古，白雪陽春安足數。
此曲而今誰樂聞，夜來月在長松樹。
偈頌七十一首·其一三
作者：釋了惠
朝代：宋

鷹窠裏懵鴟，鳩巢中俊鷂。
稱尊未必尊，做小未必小。
只麽泥裏洗泥，到了全沒分曉。
有分曉，海水不禁杓子舀。
偈頌七十一首·其一九
作者：釋了惠
朝代：宋

隔江回首，已涉波瀾。
官路交肩，猶添荆棘。
偈頌七十一首·其一五
作者：釋了惠
朝代：宋

白雲深處憨眠好，野菜添油滋味長。
千古康廬話頭活，山僧笑擘紫泥香。
偈頌七十一首·其一八
作者：釋了惠
朝代：宋

楚江南畔，甬水東邊。
有一句子，不方不圓。
四七二三，望風結舌。
德山臨濟，退後垂涎。
偈頌七十一首·其三
作者：釋了惠
朝代：宋

舉步生荆棘，翻身墮嶮崖。
一毫不動著，當處自沉埋。
偈頌七十一首·其三〇
作者：釋了惠
朝代：宋

舊歲已去，去不可追。
新歲當來，來不可拒。
偈頌七十一首·其三七
作者：釋了惠
朝代：宋

明星照得眼睛穿，眼睛覷得明星落。
夜半依前是子時，敢保不曾成正覺。
偈頌七十一首·其三三
作者：釋了惠
朝代：宋

大千總是神仙藥，此藥無多靈驗多。
七佛之師雖解用，難醫無病老維摩。
偈頌七十一首·其三九
作者：釋了惠
朝代：宋

風前無語立須臾，接得雙雙錦鯉魚。
一等是傳真的信，有通書有不通書。
偈頌七十一首·其三二
作者：釋了惠
朝代：宋

霜蹄一躍趁春風，看盡深紅及淺紅。
鞭影未摇歸路活，杜鵑聲在夕陽中。
偈頌七十一首·其三五
作者：釋了惠
朝代：宋

東澗一滴水，東湖千丈波。
幾多湖上客，無可奈船何。
偈頌七十一首·其三八
作者：釋了惠
朝代：宋

權實雙行，主賓互立。
拏空塞空，以的破的。
偈頌七十一首·其三六
作者：釋了惠
朝代：宋

火種深埋冷寂中，幾回撥著煖烘烘。
不知將謂吹噓力，元是東君信息通。
偈頌七十一首·其三四
作者：釋了惠
朝代：宋

這些業種自何來，雖不同門共一家。
連累山僧至今日，一重枷上又添枷。
偈頌七十一首·其九
作者：釋了惠
朝代：宋

撥亂乾坤老賊精，天教化火自焚身。
賊心賊行難磨滅，二月依前是仲春。
偈頌七十一首·其二
作者：釋了惠
朝代：宋

物見主，眼卓豎。
此是吾家修月斧，須憑衆力共提持，無圓缺處重修補。
偈頌七十一首·其二一
作者：釋了惠
朝代：宋

年去年來，年來年去。
雖有去來年，且無來去路。
既無來去路，實無有去來。
偈頌七十一首·其二三
作者：釋了惠
朝代：宋

護生須是殺，殺盡始安居。
會得箇中意，唵悉唎蘇嚧。
偈頌七十一首·其二九
作者：釋了惠
朝代：宋

冰雪凍皮膚，麻麥餓腸肚。
見日未嘗迷，見星安有悟。
黄面老瞿曇，甜瓜成苦瓠。
那更錯行山下路，一步兩步三四步。
偈頌七十一首·其二二
作者：釋了惠
朝代：宋

起寨重招五百兵，等閑恢復百餘城。
凌烟閣上清風起，留得將軍萬世名。
偈頌七十一首·其二五
作者：釋了惠
朝代：宋

面壁堆危引客過，問誰那更問如何。
道尋常已成多事，檢點儂家事更多。
偈頌七十一首·其二六
作者：釋了惠
朝代：宋

洞山有物黑似漆，老倒玉泉裩赫赤。
赤者吉中有凶，黑者凶中有吉，明眼衲僧難辨的。
即今吉凶悔吝拈向一邊，玉泉洞山且靠一壁，却聽拄杖子出來露箇消息。
偈頌七十一首·其二四
作者：釋了惠
朝代：宋

諸佛諸祖，邪入肺腑。
無藥可醫，無術可取。
偈頌七十一首·其五
作者：釋了惠
朝代：宋

大地爲囹圄，鞫勘佛與祖。
款案猶未圓，棒喝如雷雨。
平白累山僧，有屈無雪處。
有雪處，楖𣗖橫擔不顧人，直入千峰萬峰去。
偈頌七十一首·其五〇
作者：釋了惠
朝代：宋

六年心念已灰寒，幾欲求閑不得閑。
今日不求閑自至，一枝藤占幾江山。
偈頌七十一首·其五一
作者：釋了惠
朝代：宋

一擊華鯨吼月明，主翁魂夢已惺惺。
海天空闊無知己，贏得潮聲到客亭。
偈頌七十一首·其五七
作者：釋了惠
朝代：宋

瞿塘三峽風波險，棧閣連雲行路難。
烽火相連兵刃接，一封鄉信報平安。
偈頌七十一首·其五三
作者：釋了惠
朝代：宋

今之房杜昔伊周，功蓋東南三百州。
十二峰前月如翦，不知分照幾家樓。
偈頌七十一首·其五九
作者：釋了惠
朝代：宋

東土與西土，鑊湯無冷處。
暗室裏突出鱉鼻蛇，平田中撞著白額虎。
眼放閃電光，毒氣成煙霧。
最難行是芝峰路。
偈頌七十一首·其五二
作者：釋了惠
朝代：宋

南山鼈鼻蛇，攛入新羅國。
吞却鎮海珠，咬殺嘉州佛。
偈頌七十一首·其五五
作者：釋了惠
朝代：宋

孟嘉已前，淵明去後。
誰家籬畔欠黄花，那箇盃中無白酒，重陽只是九月九。
阿呵呵，始信茱萸茶苦澀，展眉人少皺眉多。
偈頌七十一首·其五八
作者：釋了惠
朝代：宋

仲冬嚴寒年年事，須知事上大有事。
若人知得事上事，到了全然不干事。
偈頌七十一首·其五六
作者：釋了惠
朝代：宋

陪盡老精神，杯盤越樣新。
誰知村店酒，難勸御樓人。
偈頌七十一首·其八
作者：釋了惠
朝代：宋

兩手指天地，周行步更多。
可憐黄面老，螃蟹落湯鍋。
偈頌七十一首·其六〇
作者：釋了惠
朝代：宋

四序暗推遷，鉢盂口向天。
止餘三十日，便是一周年。
偈頌七十一首·其六一
作者：釋了惠
朝代：宋

去年今日節，海角天涯傳報捷。
今日去年朝，黄童白叟盡歌謠。
雨不破塊，風不鳴條。
漁者自漁，樵者自樵。
草木昆蟲王化裏，萬拜誰道不逢堯。
偈頌七十一首·其六三
作者：釋了惠
朝代：宋

二月十有五，瞿曇開死鋪。
摩胸告衆時，槨示雙趺處。
縮不來，展不去，七手八脚一時露。
偈頌七十一首·其六八
作者：釋了惠
朝代：宋

冷坐雪堆中，羅睺入命宮。
被人贓作佛，打失主人翁。
眉間蛛網斷，頂𩕳鵲巢空。
公案今朝又一重。
偈頌七十一首·其六六
作者：釋了惠
朝代：宋

沒艱難處立難難，難透村婆者一關。
忽地假鷄啼午夜，馬蹄踏月過長安。
偈頌七十一首·其四
作者：釋了惠
朝代：宋

李下不整冠，瓜田不納履。
尀耐老臊胡，西來十萬里。
疑殺東震旦人，將謂單傳直指。
偈頌七十一首·其四一
作者：釋了惠
朝代：宋

荆榛密密布前峰，塞斷行人路不通。
昨夜連山遭野火，更無芽蘗惱春風。
偈頌七十一首·其四七
作者：釋了惠
朝代：宋

今朝九月九，淵明開醉口。
指點東籬菊，大駡西門柳。
諸人聽得，只麽飲氣吞聲。
山僧聞之，不免袖中出手。
偈頌七十一首·其四三
作者：釋了惠
朝代：宋

護生須是殺，殺盡始安居。
會得箇中意，鐵船水上浮。
偈頌七十一首·其四二
作者：釋了惠
朝代：宋

拄杖自拄杖，山僧自山僧。
庭空積深雪，池冷起冰稜。
樓上未吹新歲角，窗前且點舊年燈。
偈頌七十一首·其四五
作者：釋了惠
朝代：宋

石溪怒發，勢不可遏。
大地平沈，虛空慘怛。
偈頌七十一首·其四八
作者：釋了惠
朝代：宋

扁舟劃斷曉江雲，一曲高歌遠送君。
驚起灘頭野鴨子，海天飛去不成群。
偈頌七十一首·其四六
作者：釋了惠
朝代：宋

虎生三子尾吒沙，咂舌垂涎弄爪牙。
但見威風起巖竇，不知月照幾千家。
僊巖海山長老請贊
作者：釋了惠
朝代：宋

百煉金色不變，有人要見不得見，有底不願見他面。
不識腕頭力，多於弦上辨。
射透海山千萬重，都來一隻蓬蒿箭。
六祖贊
作者：釋了惠
朝代：宋

不作樵夫作碓夫，只將脚力驗精粗。
知佗踏著踏不著，和米和糠到鉢盂。
出山相贊
作者：釋了惠
朝代：宋

夜半見明星，山中添冷話。
脚未出山來，此話行天下。
我觀一切衆生成佛多時，只有你者老子猶欠悟在。
別川道士
作者：釋了惠
朝代：宋

塵中相見頭顱別，座上交談語笑同。
拶到了無同別處，擎拳合掌各西東。
又
作者：釋了惠
朝代：宋

布袋沒半邊，烏藤欠一橛。
手指空中底，要且不是佛。
是什麽，咄咄咄。
又
作者：釋了惠
朝代：宋

抱膝踞巖阿，自在特自在。
一線柳梢風，掃浄衆生界。
苦苦，忽然變成雨。
又
作者：釋了惠
朝代：宋

玉腕指尖新，力能提萬鈞。
上他籃子裏，未必是金鱗。
又
作者：釋了惠
朝代：宋

聖者聖何從，空中柳絮蹤。
豬頭不得喫，遍地扇腥風。
又
作者：釋了惠
朝代：宋

赤手立生涯，都盧一箇蝦。
不從江裏得，樹上摝將來。
古帆
作者：釋了惠
朝代：宋

海變桑田數莫窮，幾回高挂逆流中。
自從一飽清風後，船上時時有散工。
四宗風贊
作者：釋了惠
朝代：宋

松根石上柳陰邊，三箇癡頑一箇顛。
總道繫蛇如伏虎，不知跨犢似乘船。
四宗風贊
作者：釋了惠
朝代：宋

白鷺股邊供大嚼，一蹄涔裏鼓波聲。
三生更待三生後，未許平田路上行。
國一見代宗來起立
作者：釋了惠
朝代：宋

立在威儀外，全身在裏頭。
重重賜龍袖，難掩面門羞。
堅上人歸成都
作者：釋了惠
朝代：宋

蘇州得得上凌霄，恰值山寒雪未消。
逗到雪消山骨露，春風已在錦江橋。
奉化亭山廟接待
作者：釋了惠
朝代：宋

只箇亭山歇脚亭，豈圖一飽脚頭輕。
須知鉢裏和籮飯，粒粒無非鬼眼睛。
女子看日
作者：釋了惠
朝代：宋

劣女還閨閤，癡爺看日頭。
幾生親骨肉，不共戴天讎。
寄樂山居士
作者：釋了惠
朝代：宋

雪鰲寒聳玉稜層，門釘桃符似不曾。
將謂已無閑鬼祟，客床猶有不眠僧。
寓北山小閣因事偶作
作者：釋了惠
朝代：宋

老去將貧買得閑，十層梯下是人間。
忽因送客聞新事，又囑山童緊著關。
對月了殘經贊·其一
作者：釋了惠
朝代：宋

破微塵出大經卷，一彈指頃千百遍。
只因錯認月爲燈，至今展卷遮羞面。
對月了殘經贊·其三
作者：釋了惠
朝代：宋

好念脫空經，不知山月轉。
將謂了多時，猶有者一卷。
對月了殘經贊·其二
作者：釋了惠
朝代：宋

麻線貫竹針，太陽相對面。
通身破綻多，如何補得遍。
山行贊
作者：釋了惠
朝代：宋

入火不燎眉，溺水不濕衣。
目前巇嶮，脚下平夷。
縱移千百步，此節不曾移。
布袋贊
作者：釋了惠
朝代：宋

烏藤橫占閻浮界，鼻孔直撐兜率天。
剛道化身千百億，一身猶自不完全。
悼滅翁·其一
作者：釋了惠
朝代：宋

咬牙囓齒駡松源，四海五湖洪浪奔。
天目山雲梁渚月，就中嘲謗不成冤。
悼滅翁·其二
作者：釋了惠
朝代：宋

盡道滅翁今滅門，那知滅字塞乾坤。
道渠已滅不曾滅，總不是渠真子孫。
悼虎丘枯樁和尚·其一
作者：釋了惠
朝代：宋

佛心之子毒蛇心，歡喜無端變作嗔。
五處住山開毒口，不知噴殺幾多人。
悼虎丘枯樁和尚·其二
作者：釋了惠
朝代：宋

華雨臺前倒法幢，海門浪裏釘枯樁。
千古萬古撼不動，礙塞潑天揚子江。
拾得磨墨寒山題巖贊·其一
作者：釋了惠
朝代：宋

亂石當陶泓，千巖作詩軸。
意到句不就，句到意不足。
墨漸消，筆漸禿。
蒼松偃蹇莓苔綠。
拾得磨墨寒山題巖贊·其二
作者：釋了惠
朝代：宋

高興上層巔，斷崖收晚烟。
筆底兩三字，人間千百篇。
心手不相知，石上墨成池。
劫石有消日，此墨無盡時。
捧佛安名
作者：釋了惠
朝代：宋

名正字亦正，形端影亦端。
呼來并諾去，馿屎雜栴檀。
政黄牛贊
作者：釋了惠
朝代：宋

屈膝跨牛腰，山遥水更遥。
有詩吟未就，白鷺下溪橋。
文宗嗜蛤蜊
作者：釋了惠
朝代：宋

螺師蚌蛤類，大唐天子心。
嗜好即深信，南無觀世音。
斷橋
作者：釋了惠
朝代：宋

頭枕溪西尾搭東，東西只尺不相通。
跳不過處水千里，進得步時山萬重。
朝陽穿破衲贊
作者：釋了惠
朝代：宋

一衲橫肩遮百醜，破處冷風吹不透。
待伊穿線要重聯，金烏已在西山後。
木翁
作者：釋了惠
朝代：宋

不知天地是同根，到老全無刀斧痕。
結得同行箇上座，夜來扶過落花村。
李習之見藥山
作者：釋了惠
朝代：宋

即今非見面，昔日不聞名。
一句添三句，篇章湊不成。
松坡
作者：釋了惠
朝代：宋

白頭棄钁下烟扉，正是欣逢快便時。
豈謂傍山根脚在，至今留得礙人枝。
洗鉢羅漢贊
作者：釋了惠
朝代：宋

水落方能石露，有心別無用處。
若問佛法如何，日洗鉢盂兩度。
海眼光贊
作者：釋了惠
朝代：宋

海眼爲香餌，悲心作釣鉤。
魚龍知幾許，貪者自擡頭。
瑞上人血書蓮經報親
作者：釋了惠
朝代：宋
体裁：七言绝句

二千年前血滴滴，今日分明重指出。所生父母知不知，一二三四五六七。
病翁
作者：釋了惠
朝代：宋

八萬四千毛竅裏，如來禪與祖師禪。
一回白汗俱通暢，忌口更須三十年。
石室
作者：釋了惠
朝代：宋

鎚鑿不到處，縱橫丈許寬。
寧教苔蘚去，要下一籌難。
磨鍼羅漢贊
作者：釋了惠
朝代：宋

磨礲分寸工夫，建立針鋒世界。
尚欠些子合尖，且待石頭爛壞。
禪會圖黄檗掌沙彌
作者：釋了惠
朝代：宋

膝下黄金貴，掌中天地寬。
風雲欣際會，四海夜濤寒。
聞叟
作者：釋了惠
朝代：宋

不是耳從聲畔去，亦非聲向耳邊來。
新羅國裏打齋鼓，老漢鉢盂齊展開。
聞父訃二首·其一
作者：釋了惠
朝代：宋

眉毛蓋眼赤鬚胡，女嫁男婚不識渠。
唯是我儂偏孝順，十年不作問安書。
聞父訃二首·其二
作者：釋了惠
朝代：宋

見說如何與若何，恰如風向樹頭過。
若論父子分明處，自古綿州所出多。
自省
作者：釋了惠
朝代：宋

𥉌𥉍眼孔忽然開，冷汗通身笑滿腮。
數十年間將謂道，誰知今日却元來。
船子夾山贊
作者：釋了惠
朝代：宋

一棹綠楊灣，金鱗得處難。
長江深有恨，不合蹈船翻。
蜆子和尚贊
作者：釋了惠
朝代：宋

得恁麽自在，得恁麽快活。
古廟當叢林，撈波作衣鉢。
脚頭到處江天闊。
西窗
作者：釋了惠
朝代：宋

分得竺乾些子光，拓開戶牖闢封疆。
誰知迥絕安排處，昨夜三更挂夕陽。
觀音坐巖中并十六羅漢贊
作者：釋了惠
朝代：宋

應現聲聞身，本身曾不動。
衆身齊說法，平地波濤涌。
此法不知誰解聽，巖谷曉來雲氣重。
說無生話
作者：釋了惠
朝代：宋

家有全棚樂，新翻調不同。
分明恨離別，却是喜相逢。
謝三郎贊
作者：釋了惠
朝代：宋

笠雨濕蓑烟，頭陀行已圓。
一橈橫到底，不踏浙江船。
謝萬年淮海寄擬爲上堂
作者：釋了惠
朝代：宋

不愁台嶺路岧嶤，生怕平田惡水澆。
一杓又傾三百里，令人含恨不能消。
豐干閭丘虎贊
作者：釋了惠
朝代：宋

虎怕人心惡，人欺虎太慈。
雖逢賢太守，難打者官司。
豬頭和尚贊
作者：釋了惠
朝代：宋

提起臭豬頭，密持清浄戒。
將謂足脂膏，元來少肉菜。
如何出得金華界。
趙山臺蓮花方丈
作者：釋了惠
朝代：宋

一芙蕖是一毗耶，一葉香風一室開。
三萬二千師子座，藕絲竅裏涌將來。
趙州接趙王
作者：釋了惠
朝代：宋

跏趺迎上客，曲录對旌幢。
不是家風別，他居禮樂邦。
送人之岳山
作者：釋了惠
朝代：宋

莫珍龍袖貴金襴，試撥湖湘草裏看。
撥看路邊牛糞火，烏藤變作紫栴檀。
送人歸昌州
作者：釋了惠
朝代：宋

見說家山富海棠，杜陵才短沒篇章。
煩君開口道一句，攛掇教他分外香。
送人歸湖南
作者：釋了惠
朝代：宋

白紙無端墨筆書，分明一句却模糊。
青燈夜雨湘江上，添得平沙落雁圖。
送僧之江西
作者：釋了惠
朝代：宋

一粒收成敵萬倉，可憐別甑不炊香。
簸箕唇外打𨁝跳，八十四人皆粃糠。
送奎上人往中川
作者：釋了惠
朝代：宋

湫間雲冷不成眠，聽得樵歌一曲全。
切莫喧傳江上路，此聲不入釣魚船。
送徹上人歸蓬州
作者：釋了惠
朝代：宋

蓬萊一尺離青天，水不行舟古語傳。
但得胸中有江海，歸家陸地也撐船。
送性侍者之冷泉
作者：釋了惠
朝代：宋

爺兒解釋死生冤，覓語欲登靈鷲山。
借與門前溪上路，草鞋錢是你儂還。
送日本俊上人
作者：釋了惠
朝代：宋

鉢盂捧入大唐來，飯裏無端咬著砂。
一粒砂藏諸國土，方知寸步不離家。
送李道士歸東湖
作者：釋了惠
朝代：宋

湫龍噀水濕髭鬚，四十九盤山畫符。
此法未傳先有驗，夜來驅月下東湖。
達磨贊·其一
作者：釋了惠
朝代：宋

噫吁，西來何所圖。
未開花五葉，先壞一莖蘆，秋風吹恨滿江湖。
重畫知識壁
作者：釋了惠
朝代：宋

幸自十方無壁落，誰將五彩畫虛空。
善財眼裏生花翳，去却一重添一重。
閑田
作者：釋了惠
朝代：宋

秦不耕兮漢不耘，钁頭邊事杳無聞。
年來也有秋成望，三合清風半合雲。
閬州權兄歸住錦屏
作者：釋了惠
朝代：宋

歸家結束蓋頭茅，坐看青山久不磨。
切莫風前開臭口，恐人傳作閬山歌。
雪庭
作者：釋了惠
朝代：宋

玉砌曉光寒，家風箇樣生。
須知平白處，著脚是深坑。
靈江
作者：釋了惠
朝代：宋

水底烏龜無卦兆，岸頭神樹不相關。
要知禍福流行處，只在波心月一彎。
靈照女贊·其二
作者：釋了惠
朝代：宋

指點誰家子，將呈潑笊籬。
物輕情意重，不使老爺知。
韓文公見大顛
作者：釋了惠
朝代：宋

事繁求省要，省要事頻繁。
縱得三平老，文公只姓韓。
須菩提贊
作者：釋了惠
朝代：宋

道箇希有世尊，不知口是禍門。
至今看經未了，立得拄杖生根。
頌古
作者：釋了惠
朝代：宋

雪峯踏者僧不殺，長生扶者僧不起。
可憐一束爛枯藤，狼藉至今愁滿地。
鳴鴈松林接待
作者：釋了惠
朝代：宋

望見松林笑滿腮，香厨豈爲者僧開。
三千里外有知己，鳴鴈带書招不來。
鴈山出隊上陳侍郎
作者：釋了惠
朝代：宋

尊者從空擲鉢來，神通用盡却成獃。
看來不似維摩老，一默千門萬戶開。
鷄骨和尚贊
作者：釋了惠
朝代：宋

喫既不知數，吐亦難數渠。
非圖甜得口，意在五更初。
黄梅一會
作者：釋了惠
朝代：宋

日暮下山投宿處，風前聞客誦經時。
分明此處此時節，總在目前人不知。
龐大倚鋤而化
作者：釋了惠
朝代：宋

辨地要從苗，枝殘葉後凋。
春風收契券，鋤柄亦抽條。
龐居士見馬祖
作者：釋了惠
朝代：宋

孰是心空者，誰爲選佛人。
笊籬二尺柄，簸箕三寸唇。
春日田園雜興
作者：釋了慧
朝代：宋

平疇水遶徑微分，小圃雲深景不繁。
此處農桑雖是僻，多情鶑燕不嫌村。
倦眠芳草閑黄犢，靜對幽花倒綠樽。
見說弓旌方四出，欲更名姓掩衡門。
偈頌三首·其一
作者：釋了朴
朝代：宋

酷暑如焚不易禁，炎炎赫赫欲流金。
夜明簾外無人到，靈木超然轉綠陰。
偈頌三首·其二
作者：釋了朴
朝代：宋

牛皮鞔露柱，露柱啾啾叫。
燈籠佯不知，虛明還自照。
殿脊老蚩吻，聞得呵呵笑。
三門側耳聽，就上打之遶。
譬如十日菊，開徹阿誰要。
呵呵呵，未必秋香一夜衰，熨斗煎茶不同銚。
偈頌四首·其二
作者：釋了朴
朝代：宋

洞山麻三斤，趙州庭前柏。
滯貨賣不行，未免著潤色。
五彩畫牛頭，便道是極則。
七寶絡象身，此個更奇特。
偈頌四首·其四
作者：釋了朴
朝代：宋

觀音巖玲玲瓏瓏，太白石丁丁東東。
西園菜蟥似不堪食，東谷花發卻無賴紅。
呈無示和尚
作者：釋了朴
朝代：宋

赤腳波斯入大唐，一家有事百家忙。
而今四海清如鏡，率土普天歸我王。
頌古
作者：釋了朴
朝代：宋

靈雲一笑見桃花，三十餘年始到家。
從此春風春雨後，亂隨名字落天涯。
偈頌十一首·其一一
作者：釋了演
朝代：宋

踢倒飛來回首去，倒騎佛殿出皇都。
須知此外封疆闕，八面騰騰任卷舒。
偈頌十一首·其三
作者：釋了演
朝代：宋

昨日鬧浩浩，今朝靜悄悄。
靜悄悄處鬧浩浩，鬧浩浩處靜悄悄。
偈頌十一首·其九
作者：釋了演
朝代：宋

四海共遵靈鷲制，九旬禁足自蕭然。
饑餐渴飲隨緣過，禪道是非掃一邊。
知我者謂我深錐痛劄，不知我者謂我弔影揚鞭。
畢竟如何，月中丹桂和根拔，水底泥牛驀角牽。
偈頌十一首·其二
作者：釋了演
朝代：宋

撲落非他物，縱橫不是塵。
山河并大地，全露法王身。
偈頌十一首·其六
作者：釋了演
朝代：宋

前來半斤，後來八兩。
斤兩分明，一對漆桶。
偈頌十一首·其四
作者：釋了演
朝代：宋

高高峯頂雲，散作人間雨。
一句絕誵訛，相逢莫錯舉。
不錯舉，貓兒偏解捉老鼠。
寄育王廓和尚
作者：釋了演
朝代：宋

向來事業俱荒廢，即體生涯迥一空。
漸愧此身無被蓋，百般癡鈍玷宗風。
石佛
作者：釋了演
朝代：宋

積念有年瞻石佛，今朝一見絕疑猜。
都盧面目只如此，却道三生鑿出來。
空谷
作者：釋了演
朝代：宋

谷空空谷谷空空，空谷全超萬象中。
流水落花渾不見，清風明月却相容。